text:
Abbàida su servìtziu de Videolina
Leghe su comunicadu de sa RAS
Una Cunferèntzia de Acordu pro sa limba sarda
S'Assòtziu culturale Acordu est aparitzende una Cunferèntzia aberta pro totu sos chi tenent in coro su benidore de sa limba sarda.
Sa Cunferèntzia s'at a fàghere in Nùgoro (Ex Me, Pratza Mameli) su 14 de ghennàrgiu 2017 e
bi podet partetzipare siat gente chi si òcupat de limba sarda siat
gente chi non tenet esperièntzia ma pensat de pòdere dare un'agiudu in
custa chistione.
Sa punna est de
agatare unu logu de mediatzione intro de positziones e ideas diferentes,
pro pòdere fraigare unu logu de diàlogu profetosu pro sa Càusa comune.
S'at a traballare in grupos de istùdiu (panels)
chi ant a analizare temas diferentes e b'at a àere finas momentos de traballu comune.
Pro s'iscrìere tocat de cumpilare su mòdulu online
o cuntatare s'indiritzu email cunferentzia.aberta@gmail.com
. Sa cuota de partetzipatzione est de 12 èuros.
Pro nd'ischire de prus bos podides cullegare a su situ
o a sa pàgina Facebook
de s'Assòtziu Acordu.
Cunvegnu in Aristanis su 10/12/2016
S'Assessoradu regionale a s'Istrutzione Pùblica organizat in Aristanis una die de istùdios pro faeddare de limba sarda.
S'atòbiu, intituladu "Polìticas linguìsticas e Comunidades locales" s'at a fàghere sàbadu 10/12/2016 in sa sala de su Cussìgiu de su Comune de Aristanis.
A
mangianu (9,30-12,30) s'at a faeddare de sas fainas linguìsticas in Sardigna e de
s'esperièntzia de àteras minorias e a sero (15,30-18,00) b'at a àere unu laboratòriu
de didàtica curadu dae Sabrina Rasom (responsàbile de sos Servìtzios
linguìsticos e culturales de sa minoria ladina).
Est previstu unu bufet pro totu sos partetzipantes, chi a sa fine de su cunvegnu ant a retzire un'atestadu de partetzipatzione.
Cursos CUBAS 2016 pro chie cheret imparare a faeddare e iscrìere in sardu
Dae
su mese de santandria torrant a comintzare sos cursos CUBAS (Cursu
Bàsicu de Sardu) e CUELDA (Curs Ensenyants Llengua i Didàctica del
Català de l'Alguer).
Custos
cursos, fatos pro imparare sardu e catalanu finas a chie no los faeddat
pro nudda, sunt organizados dae sa Regione e s'ant a fàghere in
Aristanis, Casteddu, Nùgoro e Tàtari in sos meses de santandria-nadale.
Pro su sardu b'at a àere duos cursos in onni sede (unu pro printzipiantes assolutos e unu elementare pro chie giai lu faeddat).
Pro su catalanu b'at unu cursu de base e tres laboratòrios pro insegnantes.
Chie cheret partetzipare si podet iscrìere intro de su 02/11/2016 mandende una mail a s'indiritzu pi.cultura.sarda@regione.sardegna.it.
Totu sas informatziones e sos mòdulos de iscritzione los agatades culleghende·
bos a su situ de sa Regione
.
Pro partetzipare non si pagat nudda
.
Su blog nou de Anthony Muroni
Nos
agradat ca non bi l'aiat naradu su dutore de si leare s'istrapatzu de
bortare in sardu totu sos artìculos chi pùblicat in su blog suo. Nois
chi iscriimus in sardu l'ischimus chi pro lu fàghere bi cheret traballu e
passèntzia. E però l'at fatu su matessi, e a nois custa cosa nos
agradat meda.
Intrade a lu lèghere:
tratat de argumentos de polìtica e de atualidade, chi sunt sos chi
Muroni at semper tratadu cando iscriiat in s'Unione Sarda, cun
sèberos a bortas iscòmodos e cun una visione de su mundu chi no est sa
sòlita chi tenent sos giornalistas pesados in apartamentu.
Ca issu no est pesadu in apartamentu ma peri sas carreras de sa bidda de Tresnuraghes,
Su link a su blog est http://www.anthonymuroni.it/su/.
Ite abarrat dae su cunfrontu de ideas fatu in Santa Cristina su 15/10/2016
Su 15 de santugaine in Santa Cristina de
Paule s'est fata sa prima Assemblea de sa limba sarda (e de sas àteras
limbas de Sardigna), unu momentu de cunfrontu intre assòtzios e
militantes pro resonare de limba e bogare a campu istrategias pro su
tempus chi at a bènnere.
Est
istadu unu momentu de cunfrontu serenu, chi at bogadu a campu sa
netzessidade de si cunfrontare, de traballare in paghe e de dare inditos
craros a sa Regione e a sos entes pùblicos pro chi fatzant totu su chi
est in podere issoro pro amparare sa limba sarda.
S'est
faeddadu de s'importàntzia de tènnere una lege noa de polìtica
linguìstica e de sa netzessidade de un'impignu personale de totus, e a sa fine s'assemblea at bogadu a campu unu documentu chi si podet lèghere incarchende inoghe
.
Sa crònaca de sa die la podides lèghere in Sa Gazeta
.
Sos cussideros finales los agatades in custu artìculu de Tempus Nostru.
Resumu de su cunvegnu "Limba faeddada, limba bia"
Chenàbura 26 in Casteddu s'est fatu su cunvegnu intituladu "Limba faeddada, limba bia
", aparitzadu dae sa Regione Sardigna pro faeddare de polìtica linguìstica.
Nch'aiat
coladu bona chedda de tempus dae s'ùrtima borta chi sas realidades
impignadas in s'amparu de sa limba sarda si fiat addobiadas pro
cumprèndere mègius ite benidore podet tènnere sa limba sarda in tempos
de dificultades mannas, de gherras intestinas, de desertificatzione
linguìstica e de disamore causadu dae totu sos problemas internos e
esternos.
S'atopu est istadu a totu die, cun interventos chi ant postu in evidèntzia sa netzessidade de unu traballu "sena gherras
" (Anthony Muroni, diretore de L'Unione Sarda
), in ue "totu sos chi tenent amore pro su sardu traballent paris
" (Marco Murgia, cussigeri comunale de Casteddu).
Si est beru chi "intelletuales meda cunsìderant sa limba (sarda) una cosa pagu elegante
"
(Cristiano Erriu, assessore de sos Entes locales) e no sunt istados
bonos a la difèndere, est beru finas chi serbit un'impignu craru dae
parte de sos polìticos, chi bortas meda "no ant dadu importu a sa limba, e si sa polìtica non creet in sa limba isetu non bi nd'at
. Si s'isvilupu econòmicu lu faghimus in sardu, sas cosas càmbiant
"
(Bachisio Bandinu).
In
belle totu sos interventos (foras de carchi boghe isolada) s'est
evidentziada sa netzessidade de tènnere una limba iscrita chi siat a
costàgios de sos limbàgios locales, ca sa limba est in dificultade manna
"e peruna lege la podet sarvare, si non b'at voluntade de lu fàghere
" (Carlo Sechi, diretore Obra cultural de L'Alguer).
Una
die profetosa, de riflessione e de bonos propòsitos, chi at postu in
evidèntzia chi, si cherimus traballare a beru pro nde pesare sa
bancarruta de sa limba, "tocat a pensare comente serbidores de un'idea chi andat prus a largu chi non nois
" (Ignazio Putzu, universidade de Casteddu).
Ù
nica
peca de una die positiva meda est istada s'assèntzia de su presidente
Pigliaru, impignadu in àteras atividades istitutzionales. Totus
isetaìamus de l'intèndere finas dae issu, chi s'amparu de sa limba
nostra est una chistione polìtica importante.
Isperamus pro àteras bortas e cun novas bonas nàschidas dae sos impignos leados chenàbura dae totu sos polìticos presentes.
"Limba faeddada, limba bia" - Un'addòbiu in Casteddu
Chenàbura 26 de freàrgiu 2016 dae
sas 9 e mesa de mangianu in Casteddu (sala anfiteatru, carrera Roma
253) s'at a fàghere un'addòbiu pro faeddare de polìtica linguìstica.
Est
una manera de si cunfrontare intre tantos mundos chi non semper si sunt
cumpresos a pare e chi forsis isetant rispostas a sas tantas preguntas
in contu de promotzione de sa limba sarda.
Ant
a èssere presentes operadores linguìsticos, giornalistas, mastros de
iscola, professores de universidade, espertos de cultura sarda chi s'ant
a cunfrontare cun su mundu de sa polìtica e in manera particulare cun
s'assessore a sa Cultura Claudia Firino e cun s'assessore de sos Entes
Locales Cristiano Erriu.
Sos congruos los at a fàghere su presidente de sa Regione Francesco Pigliaru.
Iscàrriga sa locandina
Sos giaponesos cantende a tenore
In su mese de làmpadas una troupe
de giaponesos fiat andada a Ollolai
pro documentare sas bellesas de Sardigna e pro faeddare de su cantu a tenore
, inseridu in su 2005 in sos patrimònios immateriales de s'umanidade dae s'UNESCO. Sa troupe
traballaiat pro unu programma chi si narat "The Sekai Isan" ('Patrimòniu Mondiale').
O cussu o non cussu, in custas dies est girende in Rete unu vìdeu
chi
mustrat bator giaponesos cantende a tenore. Est unu pagu diversu dae su
tenore chi connoschimus (b'at finas una fèmina), però cheret signaladu
pro su fatu chi custa mùsica traditzionale nostra est otenende
riconnoschimentos in totu su mundu.
Giai in su 2008 sos americanos Douglas Paisley, Gideon Crevoshay, Avery Book e Carl Linich aiant formadu su "Tenore de Aterue
",
a pustis de bator annos de istùdiu pro cumprèndere sos mecanismos de
custu cantu antigu e misteriosu. Custu tenore est bènnidu a Sardigna in
su 2013 e at cantadu in Crabas paris cun su cuncordu "Sas Bator Colonnas
" de Iscanu, comente aìamus signaladu in s'artìculu de su 14/06/2013 (leghe
).
Nen m'allegro nen m'atristo. Duas paràulas pro cummentare sas "Dialetichetas" de sa Nutella
In su mese coladu at essidu un'initziativa cummertziale de sa Nutella
chi
at pesadu unu pubusone mannu in totu Itàlia. Est a pònnere un'eticheta
cun espressiones tìpicas de sas maneras de faeddare de totu Itàlia, e
essende chi sas espressiones locales sunt contadas che "dialetu", custas
etichetas si narant "Dialettichette
" (simpaticheddos, beru?).
Pro
las fàghere ant iscomodadu unu grupu de espertos dae sas universidades
de totu Itàlia, chi ant individuadu 16 àreas linguìsticas boghende a
campu sas espressiones prus caraterìsticas de cussas àreas. Ognunu de
nois, si cheret, si nde podet seberare una (o prus) pro si personalizare
su botu de Nutella in antis de merendare.
A custu puntu sunt comintzadas sas brigas
de sos chi unu pagu si nde sapint de linguìstica: e chie narat "Su meu no est unu dialetu ma una limba
";
e chie non podet sufrire ca l'ant apitzigadu un'espressione de sos
limbàgios montanos cando su limbàgiu suo est de logos pranos; e chie no
atzetat chi nche l'apant inseridu in un'àrea e si cheret in un'àtera... A
bortas, lassade·
mi·
lu nàrrere, sos ativistas de una càusa semus unu pagu pesantes.
In Sardigna però no at essidu mancu pìulu, e calicunu custu silèntziu nos l'at cuntestadu
.
B'apo pensadu unu pagu, ma a nàrrere sa veridade de custa initziativa
mi nd'importat belle nudda. Nen mi nd'allegro, nen mi nd'atristo: de su
restu non si podent carrigare a pastitzeris e a manager publitzitàrios
sos dannos de chimbanta annos de polìtica isballiada. No est cun issos
chi nos la devimus leare, a pustis chi abarramus a sa muda cun sos
sèberos de totu sos àteros (guvernos, universidades, iscolas, mass mèdia
e cumpangia bella). Lassamus·
lis fàghere merendinas e cremas de nintzola. Su traballu mannu pro cambiare s'idea de sardu tocat a nois, no a issos.
Casteddu si cheret bilìngue: su Comune riconnoschet su bilinguismu in s'Istatutu nou
Su Cussìgiu comunale de Casteddu at votadu s'Istatutu nou. In s'artìculu 12, votadu a s'unanimidade, si bi narat chi su Comune amparat sa limba sarda e punnat a la difùndere
in sa vida de ogni die e in sa comunicatzione istitutzionale cun sa
gente. Si bi narat finas chi sos topònimos (nùmenes de sos logos) e
odònimos (nùmenes de sas carreras) dae como ant a èssere iscritos finas
in sardu e chi b'at a àere tutela pro totu sas limbas faeddadas in sa
tzitade.
Nos paret importante, custa
nova, ca si s'ufitzializatzione de sa limba movet dae sos palatzos de sa
capitale b'at bonas isperas chi leet difusione in totu s'Isula.
Carchi riflessione a pustis de su cunvegnu "Faeddende, iscriende e cantende in sardu"
Faghimus carchi riflessione "sparsa
" a pustis de su cunvegnu "Faeddende, iscriende e cantende in sardu
", chi s'est fatu sàbadu passadu in Otieri e in ue s'est faeddadu de ortografia de sa limba sarda e de mùsica traditzionale.
Comente
s'ischit, in Sardigna su ligàmene chi aunit sa limba a sa mùsica est
antigu e portat raighinas longas. Betzos e giòvanos pràticant sa mùsica
dae semper in totu sas formas espressivas suas, a bortas aunende
traditzione e novidade e creende "contaminatziones" curiosas e
interessantes. L'amus in su sàmbene, sa mùsica.
E
in sos annos de s'ismèntigu, cando sa gente cussentiat a birgòngia su
faeddare in sardu in logos pùblicos, est istadu pro more de sa mùsica
(tenores, cuncordos, cantadores a poesia, coros polivocales) chi
giòvanos meda ant comintzadu a faeddare in sardu: bidu chi nemos bi lis
imparaiat prus, si l'ant imparadu a sa sola pro lu pòdere cantare. Ca
s'òmine non nde podet fàghere a mancu, de sa mùsica: est unu disìgiu,
una netzessidade, unu bisòngiu. E difatis in Sardigna sa mùsica
traditzionale antiga est bia, pronta a mòvere sos sentidos de sa gente
in ogni festa e in ogni momentu de convivialidade.
Est
pro custu chi ritenimus importante custu atopu de Otieri chi at postu
paris operadores linguìsticos, espertos de mùsica e gente chi cantat: ca
sa mùsica podet fàghere meda pro trasmìtere s'amore de sa limba a sas
generatziones chi ant a bènnere.
Isperamus
chi custu de Otieri siat su primu de tantos passos in su caminu longu e
dificultosu de sa salvaguàrdia de sa limba nostra.
Pro chie nd'at praghere, ponimus carchi càntigu de su coro "Tzitade de Otieri
" chi at allegradu s'atopu de sàbadu.
Lamone
S'ùrtima serenada
Sa dilliriana
Pro nd'ischire de prus leghe s'artìculu
publicadu dae Maurizio Sale in su blog "Salimbasica
".
In Otieri su 31 de custu mese sa Biennale de sos coros polifònicos organizat unu cunvegnu pro faeddare de limba sarda
Sàbadu 31 de santugaine
a sas 10 de mangianu in su Tzentru culturale Santu Frantziscu
de Otieri s'at a fàghere su cunvegnu "Faeddende, iscriende e cantende in sardu
", aparitzadu dae s'assòtziu "Premio Biennale Città di Ozieri
".
Argumentu de su cunvegnu est comente difùndere sa limba sarda in sa vida de ogni die faeddende·la, iscriende·la e cantende·la,
e comente est possìbile a iscrìere in unu modellu che pare pro totus
mantenende ognunu sa richesa de su faeddu suo. Ospite de onore at a
èssere su cantautore Piero Marras.
Sa "Biennale de Otieri
"
est dae prus de binti annos un'apuntamentu importante pro sos coros
polifònicos traditzionales, ca naschet dae sa punna de recuperare sas
formas espressivas (musicales e poèticas) de su patrimòniu polivocale
sardu. Dae su 1988, annu de sa prima editzione, si b'at esibidu coros de totu sa Sardigna
e est riconnotu comente su Prèmiu prus importante e de prestìgiu in su panorama de s'Ì
sula.
Su programma de su cunvegnu si podet iscarrigare dae inoghe
.
Cunvegnos de istòria sarda (in sardu) in Bidoniu, Nughedu, Sorradile e Ula
Pro sos amantiosos de istòria sarda
signalamus bator atopos culturales chi s'ant a fàghere in custos meses
in sos Comunes de Barigadu paris cun atividades de formatzione istòrica
in sas iscolas elementares e mèdias.
Custas atividades sunt finantziadas dae sa sotziedade cooperativa "L'Altra Cultura"
de Aristanis e coordinadas dae sos Ufìtzios Limba Sarda de sos Comunes
in ue si faghent. Su reladore est Antoni Flore, espertu mannu de istòria
sarda.
Su calendàriu est custu:
Ula: giòbia 29/10/2015 (tema: Sos sardos in sa gherra de su 1915-18);
Sorradile: giòbia 19/11/2015 (tema: Su disboscamentu in tempus de sos Piemontesos. Comente est nàschida sa ferrovia in Sardigna);
Bidoniu: giòbia 26/11/2015 (tema: Incuisitzione e maja in sa Sardigna ispagnola);
Nughedu: sàbadu 12/12/2015 (tema: Su ribellismu anti-sistèmicu in Sardigna: istòria de su banditismu).
Chie est interessadu e nde cheret ischire de prus podet iscarrigare sa locandina dae inoghe
.
"S'amore manifestadu". Aru, Murino e s'identidade in sa Sardigna de oe
In custas dies, a pustis chi su tziclista Fabio Aru at bìnchidu sa Vuelta (su
Giru de Ispagna) e at festadu bentulende sa bandera de sos Bator Moros,
e a pustis chi s'atora Caterina Murino (intervistada in Kilimangiaro Summer Nights) at naradu "Non sono italiana, sono sarda", paritzos intelletuales si sunt interroghende in contu de su significadu de sa paràula "identidade".
Ite cheret nàrrere, a dies de oe, a tènnere un'identidade sarda? Podet bastare unu sentimentu genèricu ("Deo m'intendo sardu") o su sentimentu sena òperas pràticas non bastat?
Ca
s'identidade de un'òmine no est cosa privada ebbia. S'apartenèntzia a
unu grupu (familiare, sotziale, culturale...) la dat su fàghere cosas
chi sunt tìpicas de cussu grupu. Faeddare sa limba de cussu grupu, pro esempru.
Deo potzo nàrrere chi in coro m'intendo
giaponesa, ma si mi besto a s'europea, faeddo in italianu, màndigo
pasta cun tonno bene acomodada in mesa chie bi podet crèere?
S'identidade si bidet in sas pràticas identificativas, no in su sentimentu: "L'amore non dimostrato è completamente inùtile
" iscriet Roberto Bolognesi in su cummentu a unu de sos artìculos
suos chi faeddant de custu argumentu.
E "pràticas identificativas" non cheret nàrrere
a ballare su ballu tundu in sos aeroportos bestidos in costùmene. Custu
est su chi nos at fatu crèere sa burghesia sarda in sos annos colados,
mantenende limba e cultura sarda in su chigione de su folclore e
cumbinchende sa gente chi a sa modernidade si bi podiat imbàtere ebbia
in italianu e in inglesu. Ma nois creimus chi si podet èssere sardos e modernos
a su matessi tempus, e chi a tènnere un'identidade est unu puntu in prus e no in mancu.
Francesco Casula narat chi sos sardos, mancari tzitadinos italianos, sunt de natzionalidade diversa
ca ant tentu un'istòria
diversa dae cussa italiana e europea (est a primos de su 1700, difatis,
chi sa Sardigna est intrada in s'òrbita de s'Italia: in antis fiat semper mentovada comente "naciò sardesca
").
Duncas
Fabio Aru e Caterina Murino, in maneras diversas, ant bogadu a campu
publicamente s'identidade issoro, manifestende cun semplitzidade
s'apartenèntzia a unu pòpulu chi est "àteru" dae s'Italia. Non mègius, non peus. Àteru.
5 artìculos pro salvare sos mastros dae sa "deportatzione"
Pro evitare sa "deportatzione" de sos
mastros precàrios a Continente, su consigeri regionale Christian Solinas
(Psd'Az) at presentadu a su
Consìgiu regionale una proposta de lege pro parificare sa limba sarda a
sa limba italiana, modifichende s'Istatutu pro fàghere a manera chi chie
connoschet sa limba sarda tèngiat una "corsia preferenziale" pro traballare in Sardigna.
L'at
iscritu Alessandro Ledda in s'Unione Sarda de oe, ispieghende chi diant
bastare 5 artìculos (chimbe!) in s'Istatutu pro otènnere unu resurtadu
istòricu.
In Trentino-Alto Adige, Val
d'Aosta e Friuli-Venezia Giulia l'aiant cumpresu dae ora, chi sa limba e
sa cultura patrimoniales sunt sos pilastros chi mantenent sana
s'economia, ischende·los impreare bene. In Sardigna b'at chèrfidu 67 annos, ma a sa fine bi semus imbàtidos nois puru a lu cumprèndere (fortzis).
Chissa-i si sas fortzas polìticas, totu paris, bi l'ant a pitzigare a otènnere custu resurtadu istòricu.
Deportatzione de sos mastros: un'artìculu de Franciscu Sedda
Eris at essidu un'artìculu interessante
de Franciscu Sedda, segretàriu natzionale de su Partidu de sos Sardos
,
a propòsitu de su problema de sos mastros chi sunt arrischende su disterru pro pòdere tènnere seguresa de traballu.
Sedda narat chi s'ùnica solutzione est chi sa Sardigna achistet sovranidade in contu de istrutzione "per ricucire gli strappi che la scuola italiana ha inferto alle nostre coscienze, private [...] della propria storia, della propria lingua, dei propri saperi, del proprio territorio; per creare cittadini sardi consapevoli di sé e protesi verso il mondo".
Paret,
duncas, chi su Guvernu regionale si chèrgiat carrigare custu problema
pro chircare de lu risòlvere. Finas s'assessore Firino, faeddende cun sos mastros
,
at naradu chi sa Regione est pronta a fàghere sa parte sua pro los
difèndere (comente est giustu chi siat), e at torradu a faeddare de una
lege regionale in contu de istrutzione.
Chi
sa Regione punnet a leare in manu sas cumpetèntzias in matèria de
istrutzione lu ritenimus unu passu importante. Prus importante ancora at
a èssere si finalmente s'at a marcare cantu est de importu
s'ispetzifitzidade linguìstica in iscola, màssimu como chi podet èssere
su salvagente pro mantènnere sos traballadores sardos in logu issoro.
Augurende
a sos mastros chi potzant isòrbere cantu primu custu nodu, nois lis
cussigiamus de puntare sos pees pro chi sa limba de Sardigna si
trasformet in unu valore in prus in su curriculum issoro (comente
est in logos che su Trentino Alto Adige), valore chi los potzat salvare
dae sa deportatzione de oe, ma finas dae sos perìgulos pro unu cras.
Limba sarda: trasferimentu de funtziones, esclusione dae sa RAI e mastros de iscola in disterru
Faghimus unu pagu de sìntesi de ite at capitadu in custas dies in su mundu mannu e avolotadu de sa limba sarda.
Su
4 de austu 2015 su Cussìgiu regionale at aprovadu sas Normas de
atuatzione de s'Istatutu ispetziale pro chi sas funtziones in contu de
tutela de sa limba siant trasferidas a sa Regione. Ite cheret nàrrere?
Cheret nàrrere chi dae como in dae in antis at a èssere sa Regione a regulare in autonomia sos progetos pro amparare sa limba sarda, sena
òbrigu de istare sugeta a sos inditos de su guvernu italianu.
"Possiamo attuare una vera polìtica linguìstica nei confronti delle nuove generazioni
, - narat s'assessore Claudia Firino in su comunicadu de imprenta
- e noi abbiamo già iniziato finanziando in modo ingente i progetti per la lingua sarda nelle scuole
" (su bandu pro sas iscolas
est essidu sa prima die de trìulas).
Su
passu est importante. Nos ponet però unu pagu de pensamentu su non
cumprèndere bene ite cheret nàrrere chi at a èssere amparada sa "lingua sarda, nelle sue varianti riconosciute".
Custas paràulas si podent interpretare in tantas maneras e comente
operadores ischimus chi non bi podet àere tutela bera de sas "variantes" si non b'at una manera comune de las iscrìere (ISCRÌERE, non faeddare).
Ispetantis,
est iscopiada sa bomba de sa limba sarda in RAI, o mègius de
s'esclusione de sa limba sarda dae sa RAI: su Parlamentu, chi fiat
votende sa riforma de sa televisione istatale, no at atzetadu
un'emendamentu de Luciano Uras (Sel), poderadu finas dae Cotti (M5S) e
Floris (Forza Italia), chi pediat sa possibilidade de fàghere trasmissiones in sardu
comente las faghent in àteras limbas de minoria (islovenu, ladinu e tedescu).
Unu votu discriminatòriu chi nd'at pesadu protestas polìticas
dae onni chìrriu: finas su presidente Pigliaru at naradu chi su guvernu regionale at a incaminare "tutti
i confronti possibili con i parlamentari e con il governo per ottenere
una correzione profonda della norma perchè sia riconosciuto il diritto
alla tutela della nostra lingua e cultura.
"
Custa "levata di scudi
"
de tantos polìticos in difesa de sa limba nos paret cosa bona meda, e
nos diat pràghere si, in prus de protestare (giustamente) contra a sa
RAI, esserent chircadu ogni manera pro permìtere sas trasmissiones in
sardu nessi in sos mèdios de informatzione regionales.
In ùrtimu
: prus de milli insegnantes precàrios sunt arrischende de patire su disterru
pro pòdere traballare, pro neghe de sa riforma de sa "Buona Scuola
". Paret chi a Sardigna nch'ant a bènnere 500 mastros dae Sicìlia e Campània
.
Pregunta: ma sa connoschèntzia de sa limba sarda non si podet impreare
comente "discriminante" pro mantènnere sos traballadores in Sardigna?
Semus
bidende mastros motivados e cun gana de gherrare, e su cussìgiu chi lis
damus est de fàghere pressiones a proveditoradu, sindacados e Regione,
de no los lassare in pasu finas a cando no agatant una manera de pònnere
sa limba sarda comente valore in prus chi permìtat a sos sardos de
traballare in domo issoro.
... E custos sunt sos contos de sa limba sarda finas a oe. Il seguito alla prossima puntata
.
"Sardigna Terra Bia" - Comente firmare su manifestu bogadu a campu in su seminàriu de Abbasanta
A pustis de su seminàriu "Sardigna Terra Bia"
fatu in Abbasanta su 28 de trìulas, chi at bidu prus de milli partetzipantes (e 2.500 in streaming
)
e chi at tentu comente òspite de onore s'ambientalista Vandana Shiva,
est nàschida sa proposta de creare unu laboratòriu sotziale movende dae
su manifestu "Sardigna Terra Bia"
bogadu a campu sa die.
Su manifestu est una lìtera aberta
a sa sotziedade sarda, est iscritu in tres limbas (inglesu, sardu e
italianu) e analizat sas dificultades chi est bivende sa Sardigna in
contu de territòriu, energia, refudos e agricultura, proponende finas
istrategias pro megiorare sas cosas.
Sas primas firmas
de su manifestu sunt sas de Vandana Shiva, de Roberto Romizzi (ISDE International
), de Vincenzo Migaleddu (ISDE Italia - ISDE Sardigna) e de sos sìndigos presentes a su seminàriu.
Chie cheret podet agiùnghere sa firma sua mandende una mail a isde@ats.it e ponende in ogetu "Sardegna Terra Viva: Anche io sostengo un'economia circolare". Tocat a iscrìere nùmene, sambenadu, bidda, natzione e si s'apartenet a carchi assòtziu.
Pro
informatziones si podet telefonare sos nùmeros 0575-22256 (ISDE Italia)
o 079-291918 (Vincenzo Migaleddu, referente ISDE Sardigna) o iscrìere a
migaleddu@gmail.com.
In Abbasanta cun Vandana Shiva si faeddat de ambiente in inglesu e in limba sarda
Su 28 de trìulas
in Abbasanta s'est fata sa de 5 editziones de su seminàriu natzionale "Sardigna - Terra bia
" promòvidu dae s'assòtziu ISDE Sardigna - Medici per l'ambiente
e dae su presidente suo dotor Vincenzo Migaleddu.
Su seminàriu est nàschidu pro faeddare de salude globale, e in manera particulare de sa situatzione de sa Sardigna chi, cun 11 tonnelladas de CO2 produidas a s'annu pro capite, s'acostàgiat a Ìndia, Tzina e Austràlia chi sunt sos incuinadores prus mannos de su pianeta. De tres sardos, unu bivet in logos cuntaminados, e mancu sa Campània tenet custos nùmeros ca in Campània b'at 345 mìgia ètaros incuinados e in Sardigna 445 mìgia.
Sas
atividades traditzionales (agrìcula e pastorale) sunt postas semper
prus a un'ala dae sèberos polìticos iscabados e perigulosos pro
s'ambiente, comente sas chircas de energia geotèrmica e de idrocarburos
lìcuidos e gassosos.
Pro faeddare de totu custas cosas, su
seminàriu at tentu un'òspite de onore foras de su comune: sa dotoressa
Vandana Shiva, s'ambientalista prus connota de su mundu leader de s'International Forum of Globalization e
Prèmiu Nobel in su 1993. Vandana Shiva at postu in evidèntzia su
perìgulu rapresentadu dae sas multinatzionales chi nche sunt faghende
ispèrdere sas sabidorias antigas e sunt cundennende a morte sos chi
bivent de agricultura e pastorìtzia traditzionale. S'ùnica manera pro
parare fronte a sa ditadura de sa Finantza, narat Vandana Shiva, est de
torrare a sas siendas culturales de sas massas marginalizadas, ca
comente naraiat Gandhi "Sa Terra tenet resursas bastantes pro totus, ma non pro s'avididade de calicunu".
In Abbasanta, in dae in antis de prus de milli persones, Vandana at batijiadu sa nàschida de su Comitadu Sardigna Bia, e est istada sa prima a firmare sa lìtera aberta chi su Comitadu cheret mandare a sa sotziedade sarda.
Importante meda est istadu, in custu eventu, s'impreu de sa limba sarda
siat comente limba veiculare in su seminàriu, siat comente limba
iscrita pro su documentu. Custu dat unu signale importante de sa
voluntade de su pòpulu sardu de detzìdere pro sas cosas suas, pro su
bene suo e pro su cras de sa terra sua.
Abbàida sa registratzione cumpleta fata dae Eja TV.
Abbàida su vìdeo
publicadu dae su Comitadu NoNucle-NoScorie.
Unu blog pro cumprèndere mègius sas resones de un'iscritura coerente
Cheres iscrìere in sardu ma tenes
milli dudas? Non cumprendes pro ite est mègius a impreare una paràula (o
una fràsia) mègius chi no un'àtera? Ti diat pràghere a connòschere
s'etimologia de sas paràulas, s'evolutzione chi ant tentu, sas modìficas
fonèticas? O a ischire ite orìgine tenet unu modu de nàrrere?
B'at unu blog chi ti podet agiudare. Si narat http://limbasardacomuna.blogspot.it/
, est curadu dae professor Diegu
Corràine (unu de sos espertos prus cualificados in matèria de iscritura
de sa limba sarda) e agiudat a cumprèndere totu custas cosas, dende a
chie si cullegat sa possibilidade de fàghere preguntas e de dare cussìgios iscriende a limbasardacomuna@gmail.com
.
Amus
postu su cullegamentu in bassu a manu destra pro chi lu tengiais suta
ogros, ma chie cheret si podet registrare pro retzire sos agiornamentos
in sa posta eletrònica.
Pro comunicare in manera prus lestra bos podides iscrìere finas a su grupu Facebook omònimu
.
Est online su bandu pro su sardu in iscola
Ista chida passada aìamus publicadu un'artìculu
lamentende·
nos
de su silèntziu de sa Giunta regionale in contu de limba sarda. Oe damus novas bonas, ca in custas dies sa Regione at publicadu siat sos critèrios de ripartitzione
de sos 500.000 èuros destinados a integrare
sos contributos a sos Entes locales (L.R. n° 6/2012 - annualidade 2012), siat su bandu
pro s'inserimentu de su sardu in iscola (L.R. n° 5/2015 - annualidade 2015).
Sas
integratziones a sos Entes locales previdint interventos dae sa prima
die de ghennàrgiu 2016 e punnant in manera particulare a sa promotzione
linguìstica (nessi su 20% de s'atividade totale).
Su bandu pro s'iscola iscadit su 26 de cabudanni de su 2015. Onni iscola podet presentare proposta pro una classe ebbia; sos cursos devent durare nessi 24 oras (2 oras de letzione a sa chida pro 3 meses) e cherent fatos o da unu mastru o da un'espertu esternu chi tèngiant cumpetèntzia ativa de su sardu e chi fatzant letzione in sardu ebbia.
No
ischimus ancora si pro sos libros de testu sa Regione at a fàghere
bandos mirados o si at a prefèrrere sa bortadura in sardu de libros chi
esistint giai. Isperamus de nde dare nova cantu primu.
Totu sa modulìstica pro su sardu in iscola si podet iscarrigare dae inoghe
.
Sa Giunta regionale e sa limba sarda. Cronaca di una morte annunciata?
Oe semus in vena de Amarcord
e
cherimus fàghere unu pagu de ripassu de su chi at capitadu in contu de
limba sarda dae cando sa Giunta Pigliaru nch'est pigada a guvernare sa
Regione.
- A pustis de oto (OTO!) meses de silèntziu (leghe inoghe
), in su mese de santugaine 2014 s'assessore Claudia Firino at fatu un'atopu cun sos operadores
de isportellu e nd'at bogadu tantas propostas: de nche fàghere intrare
su sardu a iscola, de fàghere unu registru de professionistas de su setore, de fàghere una lege regionale pro s'istrutzione chi esseret
riservadu parte importante a sa limba sarda. Totu ideas bellas, b'at
pagu ite de nàrrere (in cussos tempos finas Renato Soru aiat fatu promissas importantes
narende chi su PD diat a àere faeddadu DE e IN limba sarda. Cosas bellas meda, a beru).
- In su mese de santandria 2014 sa Fondazione Sardinia at organizadu un'atopu in su palatzu règiu
, e totu sos polìticos chi b'ant faeddadu ant leadu impignos craros de amparare sa limba: "In custa legisladura b'at partidos indipendentistas e sovranistas
chi, si no òperant unu cambiamentu, si giogant sa credibilidade
" aiat naradu Franciscu Sedda (PdS).
- In su mese de martzu 2015, s'assessore Firino at torradu a cunvocare sos operadores.
At torradu a faeddare de registru, de inserimentu de su sardu in iscola, de totu custas cosas bellas chi amus naradu in antis.
Resumu finale: Dae sas ùrtimas promissas nch'at coladu 3 meses. Dae
sas votatziones annu e mesu, pagu prus o mancu. Registru non si nde
bidet in logu. Sardu in iscola... boh. PD faeddende in sardu? "Nei vostri sogni più belli".
Ispetantis,
sos operadores si sunt leende àteru caminu pro si campare sas
famìllias: a chie est andende a fàghere su camerieri, a chie est andende
a traballare in campagna, a chie tenet in intentu de si nch'andare a
èstero a agatare fortuna.
Sa limba sarda? Cantu seis antigos... Tocat a èssere internatzionales e plurilìngues, e pensade a imparare s'inglesu ca bos torrat prus a contu.
Fine de su resumu
. Ognunu nde podet bogare sas conclusiones chi cheret.
Resumu de s'atopu cun s'assessore Firino de su 25 de martzu 2015
Mèrcuris 25 de martzu 2015 si sunt
riunidos in Casteddu, cunvocados dae s'assessora a sa Cultura Claudia
Firino, sos operadores de limba sarda de totu sa Sardigna.
Custa riunione benit a pustis de un'àtera fata su 17 de santugaine de su 2014
,
in ue s'assessora aiat leadu impignos pro sa limba sarda faeddende de
nche la fàghere intrare a iscola e de amparare sos operadores creende
unu registru ad hoc
.
Mèrcuris
sa d.ssa Firino at dadu contos de su traballu fatu finas a como,
faeddende in antis de totu de s'aprovatzione de sas normas de atuatzione
de s'istatutu ispetziale. De custa manera sas cumpetèntzias in contu de
limba ant a passare a sa Regione, chi s'at a pòdere mòvere in autonomia
siat in sa programmatzione siat in s'ispesa, bidu chi dae ocannu partit
sa programmatzione integrada (dinari regionale, istatale e comunitàriu
gestidu a manera ùnica).
S'assessora
at torradu a faeddare de
su registru de sos operadores, istrumentu importante meda pro tutelare
sas professionalidades chi sunt operende in custu setore. Su registru at
a previdire totu sas figuras, siat sos chi tenent esperièntzia in
iscola, siat sos chi ant traballadu ebbia in sos isportellos.
In
contu de dinari, su bilàntziu 2015 ponet 500.000 èuros pro
integratzione a
sos isportellos e 900.000 pro s'inserimentu de su sardu in iscola (chi
ant a èssere
integrados cun dinari comunitàriu). Sa nova in se est bona meda, ca non
fiat iscontadu a tènnere dinari in bilàntziu bidos sos tempos metzanos,
però "la domanda nasce spontanea": comente tocat a l'ispèndere,
custu dinari, si sos progetos devent partire in s'annu iscolàsticu
2015/2016 e non b'at galu lìnias craras de traballu, sos mastros non
sunt formados e non s'agatat libros de testu? Custas sunt dificultades
mannas e cherent risòlvidas cantu primu.
Duncas,
in sìntesi, dae s'atopu at essidu novas bonas ma finas crititzidades.
Su tempus est colende, e sas crititzidades diant chèrrere risòlvidas in
presse si si cheret imbàtere a su cumentzu de s'annu de
iscola imbeniente prontos pro nche fàghere torrare a intrare, A BERU, sa limba
nostra in iscola
Dante Petrarca e Boccaccio. Sa proposta de Finantziària de sa Regione
Eris 24 de ghennàrgiu in Tàtari s'est fatu s'addòbiu-dibàtidu "Limba, Cultura, Identidade, Iscola intre Polìtica e Economia
"
organizadu dae Istituto Bellieni e COLCS (Coordinamentu Operadores de
Limba e Cultura Sarda) pro faeddare de su benidore de sa limba sarda in
iscola e in sos territòrios.
Custu
atopu est bènnidu a pustis de àteros duos in ue s'assessore a sa
Cultura e sos cussigeris regionales aiant leadu impignos craros in contu
de limba sarda. Est bènnidu finas a pustis de sa presentada de sa
Finantziària 2015 in ue s'est bidu chi sos impignos econòmicos non sunt
istados rispetados.
In sa riunione cun sos operadores de Isportellu
(17.10.2014), difatis, s'assessora Firinu aiat promìtidu chi dae su
2015 sa Regione podiat programmare sas ispesas cun prus libertade, e chi
su dinari pro sa limba sarda non diat èssere mancadu.
In su cunvegnu fatu dae Fondazione Sardinia
(28.11.2014) sos rapresentantes de su Guvernu regionale aiant promìtidu
pro su 2015 una lege pro s'iscola (chi est a canta a èssere presentada)
e istantziamentos de cabbale pro sa limba sarda.
Su
2015 est bènnidu, sa Finantziària presentada, e dinari pro sa limba
sarda bi nd'at belle nudda, màssimu pro sas integratziones a sos
Isportellos.
E tando?
Ismentigados si nde sunt? Custa ipòtesi no la leamus in cunsideru, ca a
s'òmine no li faghet onore meda, a non dare valore a sa paràula.
E
duncas? Si non faghimus faddonca, in campagna eletorale su presidente
Pìgliaru s'aiat postu a obietivu primàriu s'amparu de sa Cultura.
Sa
domanda benit sola-sola: ma no est chi Cultura pro issu cheret nàrrere
ebbia sa de Dante, Petrarca e Boccaccio? Ca nois imbetzes punnamus a
amparare sa nostra, de cultura, movende dae sa limba sarda chi nd'est su
fundamentu. Lu cherìamus preguntare a s'assessora Firinu, eris, però
issa a s'addòbiu non b'est bènnida.
"Dischente" (cursu pro imparare a iscrìere in sardu) dae oe si podet iscarrigare in PDF
"Dischente", cursu de formatzione
in limba sarda aprontadu dae sa Provìntzia de Aristanis, dae oe est a
disponimentu de chie totu si lu cheret iscarrigare in PDF.
Nàschidu comente cursu de fàghere online
e publicadu a pustis in 6 volùmenes disponìbiles pro chie nde faghiat domanda
, dae sas primas dies de custu mese s'òpera si podet iscarrigare (sena pagare nudda) culleghende·
si a custu link
.
Si
seis amantiosos de sa limba sarda e cherides imparare a l'iscrìere e a
la cumprèndere mègius, non podides pèrdere custa ocasione.
Addòbiu de Fondazione Sardinia - Sos servìtzios de EjaTV
EjaTV (su primu canale televisivu chi faeddat de sardu in sardu) at publicadu eris su servìtziu fatu in s'addòbiu aparitzadu dae Fondatzione Sardinia pro tratare de sa ratìfica de sa Carta europea.
Si
bi podent ascurtare sas intervistas a sos polìticos, sos pensamentos de
sos ativistas e sas paràulas de Claudia Firino (assessora a sa Cultura)
chi faeddat de sos progetos de sa Giunta in contu de limba sarda.
Pro connòschere mègius su progetu "Eja
" incarcade inoghe
.
Pro bos cullegare a su canale streaming EjaTV
incarcade inoghe
.
"Cando si pesat su bentu..." - Resurtados de su cunvegnu de Fondazione Sardinia
Dae su matessi logu in ue amus bidu s'iscuru provamus a fàghere essire sa lughe.
Si podet sintetizare gosi, su pensamentu fatu dae sa Fondazione Sardinia cando
at detzisu de fàghere unu cunvegnu de sardu in sardu pròpiu in su
Palatzu Règiu de Casteddu, e in una die chi ammentat momentos iscurosos
pro sa Sardigna: su 28 de santandria. In cussas matessis dies in su 1847 sa Sardigna at pèrdidu sa sovranidade.
S'atopu, organizadu pro tratare de sa ratìfica de sa Carta europea e de sas lìnias noas de sa polìtica linguìstica regionale,est istadu veiculadu belle totu
in sardu e si podet definire unu momentu istòricu ca de seguru cussu
palatzu (sìmbulu de sa dominatzione piemontesa in Sardigna) non solu no
aiat bidu mai cunvegnos fatos in sardu, ma forsis mancu gente faeddende in sardu intro de sos muros suos.
A
s'atopu b'at partetzipadu senadores, cussigeris, assessores e
funtzionàrios regionales, responsàbiles de assòtzios e ativistas de cabu
de susu e de cabu de giosso. Bi fiat finas sa diretora noa de su
Servìtziu Limba Sarda, chi cun sos operadores at faeddadu deretu in
sardu.
Su clima fiat de diàlogu e de "fraternidade". "O nois nos cumportamus che frades (in contu de limba) - at naradu Salvatore Cubeddu (diretore de Fondazione Sardinia) aberende sos traballos - o sa limba si nche morit. Pro pòdere isperimentare caminos noos bi cheret totu s'acordu possìbile intre nois".
Difatis
sos tempos, pro sa limba istòrica nostra, sunt crìticos meda. Dipendet
dae s'impignu nostru de la fàghere bìvere o mòrrere, comente at naradu
Paolo Zedda (Rossomori) chi at presentadu sas lìnias de polìtica
linguìstica de sa Regione: impignu pro sa ratìfica de sa Carta europea;
modìficas a s'Istatutu (ca cheret craridu mègius chi sa Sardigna tenet
ispetzifitzidade linguìstica); modìficas a sa lege 26/1997 ca in contu
de iscola est difetosa. Faeddende de custu, Zedda at leadu s'impignu de
fàghere essire intro de pagu tempus una lege pro su sardu in iscola, e at promissu istantziamentos de cabbale pro ocannu chi benit.
Su senadore de Sel Luciano Uras at postu in evidèntzia chi in Itàlia e in Europa est creschende sa voluntade "accentratrice",
e si sa Regione cheret dare unu signale de cambiamentu in sos raportos
cun s'Istadu, non b'at mègius cosa de sa limba pro dare signale de
batalla.
Finas Roberto Cotti
(senadore de M5S) at faeddadu de sa netzessidade de difèndere sa limba
nostra pro fàghere a cumprèndere chi semus unu pòpulu e tenimus
un'identidade natzionale nostra. "A gherrare pro sa limba - narat - est a gherrare pro s'autodeterminatzione nostra".
Franciscu Sedda (PdS) at naradu una veridade chi in custos meses est bènnida a conca a gente meda: "In custa legisladura b'at partidos indipendentistas e sovranistas chi, si no òperant unu cambiamentu, si giogant sa credibilidade". Sedda puru faeddat de unidade ("Semus in unu momentu istòricu, non nos devimus lassare dividire") e de s'importàntzia de tènnere una limba natzionale mancari amparende totu sos limbàgios locales.
Impignos
a amparare sa limba nostra, duncas, e a pònnere resursas in sa lege
finantziària de ocannu chi benit. E signales de paghe dae totus ca "sa gente non devet nàrrere chi semus semper chertende" e "devimus mustrare chi nois Sardos semus bonos a resonare" comente at naradu Oreste Pili (presidente de s'Acadèmia de su Sardu).
"Dae oe si càmbiat istrada"
at naradu Salvatore Cubeddu in sos concruos, e forsis custu 28 de
santandria at a abarrare in s'istòria de sa limba sarda comente unu
momentu de cambiamentu.
Nois
isperamus chi si siat pesende a beru su bentu de sa cundivisione e de
su diàlogu intre totu sas fortzas chi traballant pro sa limba sarda. Si
custu est beru, nois semus prontos a bentulare.
Non siat chi nos càpitet comente narat su ditzu chi "si andat su bentu e non bentùlas, de istare in s'argiola ti nd'isbulas".
Est online su vocabulàriu botànicu, itiològicu, ornitològicu e zoològicu de Rubattu
Chie sighit custu blog ischit chi inoghe
semus chirchende de pònnere totu sos trastos chi podent agiudare sos
amantiosos de sa limba sarda a l'iscrìere, a l'imparare a sos pitzinnos,
a agatare novas e informatziones.
In
sa parte a manu destra b'amus postu sos cullegamentos a sos
vocabulàrios prus connotos, e oe nd'agiunghimus un'àteru chi nos paret
de importu mannu. Est su vocabulàriu botànicu, itiològicu, ornitològicu e zoològicu
de Antoninu Rubattu. B'agatades totu sas informatziones chi pertocant
prantas, pisches, pugiones e animales in generale. Est una miniera de
informatziones chi andat a cumpletare su Ditzionàriu Unificadu de sa
Limba Sarda Iscrita (DULSI) chi Rubattu at cumpiladu in baranta annos de
traballu e chi cuntenet 400.000 paràulas (in prus de modos de nàrrere,
ditzos e parte antològica) cun unu cunfrontu deretu cun limbas che
s'inglesu, su frantzesu, s'ispanniolu e su tedescu.
Su DULSI lu podides iscarrigare in versione pdf dae sos cullegamentos a manu destra, e in prus dae oe agatades finas sa versione online pro chircare in presse totu sas paràulas chi bos bisòngiant.
Promissas de s'assessora Firino e promissas de Renato Soru
A pustis de s'addòbiu cun sa Cummissione Cultura
fatu ista chida passada, su 17 de santugaine sos operadores ULS (Ufìtziu Limba Sarda
) ant faeddadu cun s'assessora a sa
Cultura Claudia Firino e cun sa diretora generale de s'Assessoradu
Antonina Scanu, in sa Biblioteca regionale de Casteddu.
S'addòbiu,
isetadu dae paritzos meses, est istadu unu momentu de cunfrontu pro
faeddare de sas sortes de sa limba sarda in generale e de sos
Isportellos linguìsticos in particulare.
S'assessora at comintzadu crarende su significadu de sa frase "L'ideale sarebbe trattare il sardo allo stesso livello delle lingue cosiddette straniere
", essida dae un'intervista de SardegnaPost
e cuntestada meda in sos ambientes de sa limba sarda. S'assessora at
ispiegadu chi sa dignidade educativa e polìtica dada in iscola a sa
limba sarda devet èssere sa matessi chi si dat a s'istùdiu de sas limbas
istràngias.
(De su restu est beru finas su chi narat Nanni Falconi in un'artìculu
essidu custas dies: su prus de sos sardos, leghende sa limba issoro,
tenent sa matessi dificultade chi diant tènnere leghende unu testu in
inglesu).
In s'interventu de sa d.ssa Firino s'iscola est unu tema basilare: "La lingua e la cultura sarda devono essere diffuse nelle scuole tra i bambini",
narat, e pro imbàtere a custu faghet una proposta: ispostare sos
Isportellos de sa limba in intro de sas iscolas, pro collaborare cun sos
mastros, agiudare sos pitzinnos e sensibilizare sos genitores.
Sa
proposta, interessante a beru, faghet nàschere però tantas
riflessiones. Sa prima est chi, si non si leat una detzisione in contu
de istandard (ca inoghe s'assessora no est istada crara) e si non si
formant sos mastros reconnoschende·
lis sas cumpetèntzias, at a nàschere
problemas mannos siat pro su materiale didàticu siat pro sos modellos
de insegnamentu, comente faghent notare siat Diegu Corràine in un'artìculu
essidu in sa Nuova Sardegna
siat Roberto Bolognesi in su blog
suo.
Sos
operadores, in custu sensu, podent pònnere s'esperièntzia issoro a
disponimentu pro dare cussìgios pràticos e pro agiudare sos mastros in
sa formatzione, in sa didàtica, in sa produtzione de materiale.
Su traballu in sas iscolas, at naradu Firino, non devet tènnere una "durata-spot"
ma devet èssere annuale e sos progetos devent durare cantu su tziclu de
istùdiu de sos pitzinnos. E tocat a fàghere cursos de formatzione finas
a sos genitores.
Interessante finas
sa proposta de fàghere un'albu de professionistas de sa limba sarda e de
traballare a una lege regionale pro s'istrutzione in ue una parte
importante siat riservada a sa limba sarda.
E pro su dinari? Sa situatzione de oe no est bella, ma dae su 2015 sa
RAS at a pòdere torrare a programmare cun prus libertade (leghe s'interventu cumpletu
de s'assessora).
Su
chi at essidu a campu dae custu addòbiu est un'atentzione manna pro sos
traballadores de su setore, finas in mesu a sa dificultade econòmica de
su tempus presente. S'assessora at dadu disponibilidade a ascurtare sas
propostas chi benint dae sos operadores, finas pro chircare de dare
istabilidade a unu setore chi bivet unu momentu de precariedade manna ca
sos finantziamentos istatales sunt semper minimende (leghe s'artìculu de Limbasarda 2.0
).
Nos
paret chi s'assessora apat faeddadu cun seriedade, e tenimus s'ispera
chi mantèngiat sas promissas fatas. Gasi comente isperamus chi
mantèngiat sa paràula finas Renato Soru chi in Sèdilo, presentende su
libru de Giuseppe Coròngiu, at promìtidu chi su PD at a faeddare de
limba sarda e l'at a fàghere in sardu (leghe s'artìculu
e abbàida su vìdeu
).
Su CSU e sas farrancas de sos giornalistas
Eris est istada una die de importu pro su CSU (Coordinamentu pro su Sardu Ufitziale
) e pro sos operadores de isportellu in particulare.
A
mangianu, una delegatzione de isportellistas s'est cunfrontada cun
Giuseppe Dessena (capu de gabinetu de s'assessora Firino) e Antonina
Scanu (diretora generale de s'Assessoradu) pro chistionare de sa
mutzadura de dinari proposta dae sa Giunta regionale in sas dies
passadas.
A borta de die una delegatzione de su CSU at addobiadu sa Cummissione Cultura de su Cussìgiu regionale, pedende·
li de fàghere sos passos indispensàbiles pro dare
fortza a una limba chi est in dificultade manna e de sustènnere sas
initziativas chi podent agiudare a la sarvare.
Sa delegatzione (formada dae Antoni Nàtziu Garau, Salvatore Sàrigu e Gianfranca Piras) at esortadu sa
polìtica regionale a si leare in càrrigu cun coràgiu custu problema,
finas aprovende una lege ispetzìfica pro sa promotzione de su bilinguismu (leghe su documentu de relata
).
Un'addòbiu
de profetu, duncas, cun sa parte polìtica atenta e disponìbile, chi at
fatu preguntas miradas e interventos de importu.
In antis e a
pustis de sa delegatzione CSU, sa Cummissione at retzidu àteras
delegatziones chi ant fatu propostas alternativas in contu de limba
sarda. Sas delegatziones si sunt atopadas in caminu saludende·
si cun rispetu (comente est normale chi siat in mesu de
gente tzivile chi la pensat in manera diferente in contu de argumentos
ispinosos).
Ma custu mangianu, leghende sos giornales sardos, semus abarrados a buca aberta.
Sos giornales chi amus lèghidu ant publicadu artìculos terrorìsticos faeddende de "Scontro davanti al Consiglio regionale
" (La Nuova Sardegna
), de "Comitati tutti contro tutti
" (L'Unione Sarda
), de "La faida delle varianti
" (Sardinia Post
). Ma cando? Ma in ue?
Ma
sa deontologia professionale de sos giornalistas no los òbrigat a
verificare sas novas, in antis de las publicare? O como, ca semus
modernos, si usat a copiare e a incollare sos "làncios" ANSA farsos sena
verìfica peruna?
Si su livellu de su giornalismu sardu est
custu, chi su chelu nos iscampet dae sas farrancas de sos giornalistas. E
chi su chelu nos iscampet dae chie, pro carchi interessu cuadu, cheret
balangiare dae sa derruta de sa limba nostra.
Cando si pesat su bentu. Novas malas pro sa limba e tempos malos pro sos operadores
Su bentu si fiat pesende a lenu a lenu, e forsis nois no lu cherìamus bìdere.
Como
sunt comintzende a si tremulare giannas e ventanas, e su perìgulu est
chi siat una temporada chi nde betat a terra sa domo dae sos
fundamentos.
In custos meses l'amus iscritu paritzas bortas: Ma pro ite est chi Pìgliaru non narat nudda in contu de limba sarda?
Cussu silèntziu nos poniat pensamentu, ca no lu cumprendìamus (o no lu cherìamus cumprèndere).
Bene.
Gianteris, 30 de cabudanni, amus tentu cunfirma chi est beru chi su riu
mudu est tragiadore: sa Giunta regionale at propostu de mutzare in
curtzu totu sas boghes de ispesa cullegadas a sa limba sarda: a fora sos
finantziamentos a isportellos, iscola e mass-mèdia, ma finas a
s'Atlante Linguìsticu, a sa Cunferèntzia pro sa Limba Sarda, a sas
òperas didàticas, a sas mapas linguìsticas, a su Curretore Ortogràficu e
a Bilinguismu Creschet, comente si leghet in sa proposta de assestamentu de bilàntziu
e in su cummentu de Giuseppe Coròngiu
.
Su prus chi nos ispantat est chi s'assessora
Firinu, chi paritzas bortas at naradu chi tenet in contu mannu sos
isportellistas, no apat mòvidu unu pòddighe contra a sa proposta de nche
catzare dae su bilàntziu finas sos 500.000 èuros destinados a sos
Ufìtzios de sa Limba Sarda.
A sa pregunta fata dae Christian Solinas
(Capogrupu de su Psd'Az in Cussìgiu regionale) s'assessora Firinu b'at rispostu chi sas mutzaduras sunt "riduzioni di voci di bilancio che in ogni caso nel 2014 non potevano avere conseguenza in termini di erogazione di spesa
" (leghe su comunicadu
).
Ma a nde bogare su dinari dae unu capìtulu (su de sa limba) pro lu
pònnere in aterue mustrat in craru ite contu nde faghet su Guvernu
regionale de custa chistione. Sa limba sarda no est una prioridade.
Punto.
Làstima chi nois ischemas,
però, chi sa limba sarda EST una prioridade: ca la bidimus onni die, sa
rosigadura in fine-in fine fata dae sa limba italiana; la bidimus onni
die sa situatzione de "allarme rosso" in sas biddas nostras, in
ue b'at a bortas 3 generatziones de gente chi non faeddat in sardu; lu
bidimus onni die chi nemos lis imparat prus su sardu, a sos pitzinnos.
Nois
lu bidimus e ischimus chi custos sunt sos annos chi ant a decretare si
sa limba sarda bivet o morit. E nos est de iscunfortu su cumprèndere
cantu sos polìticos nostros siant tzegos e pagu abbistos, e cantu pagu
cabu tèngiant.
At a èssere tempus chi
totu sos chi istimant sa limba sarda lassent sas comodidades issoro e
si movant totu paris pro la difèndere.
Pro cumprèndere mègius sa situatzione de sa limba sarda si podet ascurtare s'intervista a Antonello Garau
fata custu mangianu dae Radiolina.
"Gigante, pensaci tu!"
Sa Die Europea de sas Limbas ocannu nch'est colada "sanza 'nfamia e sanza lodo
". Comente amus iscritu su 26 de cabudanni (leghe inoghe
), sa Regione ocannu no at bogadu mancu pìulu. Silèntziu cumpletu comente chi mai nche nd'esseret, de Die de sas Limbas.
Si
est beru chi su silèntziu tenet una boghe, su de sa Regione in contu de
limba sarda est de cussos chi insurdint: in custos sete meses
de guvernu, su presidente no at dadu signale de vida e non s'est
manifestadu de peruna manera francu sa borta chi at naradu chi issu a
faeddare in sardu non b'est bonu (leghe su cummentu
de Roberto Bolognesi).
Ma mancu Soru bi fiat bonu, in illo tèmpore
,
epuru si b'est improntadu e l'at fatu cun onore e mèritu. In un'atòbiu
fatu in Casteddu in su 2008, est istadu pròpiu Soru chi at naradu chi "s'ùnica
cosa chi podeus fai est no prus de chistionai de lingua sarda o de
sardu, ma de chistionai IN sardu. Est s'ùnica cosa vera chi podeus fai
ògnia dii
" (abbàida su vìdeu
).
Su
27 de custu mese, in un'atòbiu fatu in Tàtari, Soru at torradu a
nàrrere chi est semper de acordu cun su programma de su 2004 e cun
s'impreu de sa Limba Sarda Comuna comente elementu de difesa de su
sardu. Soru non timet a faeddare de identidade, mancari carchi
intelletuale de su partidu suo bi l'apat iscussigiadu (leghe s'artìculu
de Limbasarda 2.0
).
Ite devimus fàghere? Isperare chi Soru bestidu de Terminator
peset su partidu suo a bolare comente in sas tauleddas de "Intanto in viale Trento
"?
Boh. A custu puntu paret chi non b'apat àteru isetu.
Sèdilo: Sìntesi e cummentos de una die de festa
Domìniga 21 de cabudanni, in Sèdilo, s'est fata sa prima "Festa de sa Limba Ufitziale
" aprontada dae su Coordinamentu pro su Sardu Ufitziale (CSU).
Una
die de riflessione ma finas una die de festa, in ue si sunt addobiados
militantes de sa limba sarda, operadores de Isportellu linguìsticu,
polìticos e gente comune interessada a s'argumentu.
Sa
prima parte, de anàlisi, at bogadu a campu sos problemas prus mannos
chi tenet sa polìtica linguìstica a dies de oe. Sa dificultade prus
manna no est chi mancat su dinari (ca b'at 4 milliones e mesu de èuros
prontos a ispèndere), ma chi mancat una programmatzione de ispesa e chi
su Pianu Triennale est iscadidu.
Setores
nevràlgicos de una programmatzione de ispesa diant dèvere èssere sos
Isportellos linguìsticos, s'iscola, sos mèdios de comunicatzione. Ma non
b'at peruna risposta dae sa Giunta nen pro su emmo nen pro su nono.
Sos
partidos chi ant dadu su cuntributu issoro (Psd'Az, Sardigna Natzione,
AmpI, Gentes, ProgReS, Partito dei Sardi) ant sutalineadu totus
s'importàntzia de difèndere sa limba nostra.
S'ariete idràulicu - Unu trastu disconnotu
Si seis amantiosos de sa campagna e bos cherides aprontare una pompa idràulica ecològica e econòmica, custu link
est perfetu pro bois. Est unu vìdeu tutorial
de comente si fàghere una pompa idràulica in domo, cun paga ispesa e sena tropu dificultade.
Essende chi (paret istranu ma est gasi) sos tutorial de
custu tipu chi s'agatant in Rete sunt totus in inglesu e in ispanniolu,
si seis interessados a s'argumentu bos cussigiamus de bos
nd'iscarrigare custu vìdeu ca est s'ùnicu chi tratat de custu argumentu
in italianu, cun sas ispiegatziones iscritas in sardu.
Bonu traballu!
Su vìdeu est custu
e l'agatades in su situ www.scanomontiferro.it
.
Cabu Frasca: una die istòrica pro sa Sardigna e finas pro sa limba sarda
Su 13 de cabudanni, in Cabu Frasca, b'at
istadu una manifestatzione chi at a abarrare in sos Annales de
s'istòria sarda: 5.000 persones de onni ischieramentu polìticu
(indipendentistas, de sinistra, de Unidos, de su PD, de su Movimentu Cinquestelle...
e finas gente sena èssere ischierada cun nemos) si sunt atopadas pro
nàrrere chi nono a sas bases militares in Sardigna, paris cun sìndigos,
cussigeris regionales, parlamentares e europarlamentares.
Una
die istòrica, duncas, chi manifestat cantu sa gente est istraca de
èssere sugeta a una tzerachia militare chi andat a in antis dae 60 annos.
Sa
Sardigna est sa terra prus militarizada de Europa: semus in gherra
finas in tempus de paghe, ca onni die su territòriu sardu retzit
mìssiles de mare e de terra, bombardamentos e isperimentatziones de
armas de onni genia.
Pro more de su segretu militare a nois non nos narant nudda, e però a pustis de tempus benimus a ischire chi inoghe
nch'ant isparadu armas de uràniu impoveridu, materiales radioativos,
armas chìmicas, nano-prùeres chi in totu custos annos nch'ant ghetadu in
sa chea òmines, fèminas e pitzinnos cun maladias comente sa leutzemia,
sos sarcomas e totu sos tumores tìpicos de sos logos in ue b'impreant
sustàntzias chi mancu sa Sanidade connoschet.
Sa
manifestatzione de gianteris cheriat nàrrere "BASTAT!" a totu custu, ca
sos sardos sunt istracos de èssere contados comente "càvias" in
isperimentatziones angenas.
Est istada sa prima ocasione in s'istòria pro cumprèndere a beru ite cherimus pro su benidore de sa terra nostra.
Fiat presente finas su Coordinamentu pro su Sardu Ufitziale. E cherimus pònnere in evidèntzia chi sa
limba sarda in cussa manifestatzione bi fiat e si bidiat: bi fiat in
sos cartellos, bi fiat in sos interventos pùblicos, bi fiat in sos
arresonos de sa gente comune. Calicunu at naradu chi est istada "s'assemblea prus manna de sardo-faeddantes de s'istòria".
A
nois nos praghet de pensare chi s'essida a campu de sa limba sarda in
un'atopu istòricu che cussu siat su primu passu in unu caminu de
cussèntzia linguìstica e personale de sa gente de su pòpulu sardu.
Abbàida su vìdeu de sa die
Resurtados de su progetu "Bilinguismu Creschet" fatu in Nùgoro
S'8 de cabudanni in Nùgoro, in
presèntzia de s'assessore regionale a sa Cultura Claudia Firino, sas
dutoressas Antonella Sorace e Manuela Mereu ant presentadu sos
resurtados de su progetu "Bilinguismu Creschet
".
Custu
progetu, mandadu a in antis dae s'universidade de Edimburgo cun su
cuntributu econòmicu de sa Provìntzia de Nùgoro e de sa Regione
Sardigna, est duradu un'annu e at bidu impignadas 8 iscolas de Nùgoro,
Dèsulu, Fonne, Lùvula, Mamujada, Orgòsolo e Tonara, pro unu nùmeru
totale de 85 pitzinnos de I e de II elementare.
Unu
traballu de cabbale, duncas, chi at cunfirmadu sos istùdios chi
s'universidade de Edimburgo est faghende dae annos, e at iscumproadu chi
finas sos pitzinnos sardos dae su bilinguismu nde tenent profetu mannu.
Sa
professoressa Sorace at postu in evidèntzia chi est importante meda a
nch'inserire sa limba sarda in iscola, pro chi sos pitzinnos afòrtighent
sa limba imparada in domo, e chi pròpiu pro custu est importante a
tènnere un'istandard pro sa limba iscrita.
A
traballos finidos, in un'addòbiu informale cun sos operadores de
Isportellu linguìsticu, s'assessore Firino at fatu a cumprèndere chi, si
puru su disìgiu suo est de mandare a in antis su traballu de sos
Isportellos, dinari però non bi nd'at e issa non podet promìtere nudda.
Su
chi nos ponet carchi pensamentu in prus, est chi s'assessore paret
torrende a s'idea betza chi auniat limba e cultura in una tutela ùnica.
Si custu est beru, pro sa limba podet èssere unu dannu mannu ca su
perìgulu est chi si torret a sos progetos de cultura locale veiculada in
italianu. De custa manera, resurtat prus fàtzile a "ghetizare" sa limba
sarda culleghende·la
ebbia a argumentos folclorìsticos e a s'idea de una limba arcàica e
dialetale chi a dies de oe non podet èssere cumpetitiva in manera peruna
cun sas limbas prus fortes.
Su 21 de cabudanni, pro sa prima borta in s'istòria, sa limba sarda at a tènnere una festa sua: sa "Festa de sa Limba Ufitziale".
S'at a fàghere
in Sèdilo in ocasione de sa Die Europea de sas Limbas, e est organizada
dae su Coordinamentu pro su Sardu Ufitziale cun su patronadu de su
Comune.
At a èssere una die de festa
cun mùsica, ballos, poesia, arte, giogos pro pitzinnos. Ma finas una die
de informatzione e de arresonu cun polìticos e giornalistas, e una die
de dibàtidu pro cumprèndere ite est s'istandardizatzione de una limba e
ite importàntzia tenet in su protzessu de afortigamentu de sas limbas
minoritàrias.


c: text/html

text:
Gallerie
Fanno parte di TAG:
Alberto Peola
Gagliardi e Domke
Galleria Dieffe
Galleria Franco Noero
Giorgio Persano
Guido Costa Projects
In Arco
Luce Gallery
Norma Mangione
Photo & Contemporary
Riccardo Costantini
Raffaella De Chirico
NEOCHROME
Weber & Weber
Fanno parte di ALPGAMC:
Gagliardi e Domke Gallery (Torino) Galleria Benappi (Torino), Galleria Berman (Torino), Galleria Biasutti & Biasutti (Torino), Galleria Cardelli & Fontana, Sarzana (La Spezia), Galleria Citriniti Arte Contemporanea (Spotorno), Galleria CSA Farm Gallery (Torino), Galleria del Ponte, (Torino), Galleria Il Portic (Pinerolo, Torino), Galleria Il Vicolo, (Genova) Galleria La Telaccia by Malinpensa (Torino), Galleria Lara e Rino Costa (Valenza, Alessandria), Galleria MAR.GI.ARTE (Torino), Galleria Mazzoleni (Torino), Galleria Menhir Arte Contemporanea, (La Spezia), Galleria Sciaccheart, Riomaggiore (La Spezia), Galleria Tucci Russo, Torre Pellice (Torino), Galleria Unique (Torino), Giampiero Biasutti-Studio d’Arte per il ‘900 (Torino)Leggi tutto

robotstxt: allowed

filter: keep


text:
Prùssia
Articulu in LSC
Sa Prùssia (in tedescu: Preußen) fiat unu rènniu tedescu e un'istadu nàschidu de su Ducadu de Prùssia e de su Margraviadu de Brandenburgu, e postu in sa regione omònima. Sa Prùssia at tentu rolu de primàrgiu in is acuntèssidas chi ant caraterizadu s'istòria de totu sa Germània. Sa capitale fiat Berlin
Sa dinastia de is Hohenzollern, chi at dominadu sa Prùssia pro chentinas de annos, est resissida a ammanniare su territòriu gràtzias fintzas a unu esèrtzitu annestradu e organizadu meda rigorosamente. In su 1871, is istados tedescos si sunt aunidos criande s'Impèriu tedescu, a suta de sa ghiadura de sa Prùssia.
Su nùmene de Prùssia dependet de su prussianu antigu. In su de 13 sèculos, is caballeris Teutònicos (unu òrdine militare medievale de crusados tedescos) aiat cunchistadu is terras in ue biviant. In su 1308, aiant balangiadu sa regione de sa Pomerèlia, chi cabudianamente aparteniat a sa Polònia, cun sa tzitade de Gdańsk (connota fintzas cun nùmene de Danzig). S'istadu issoro fiat pois germanizadu de migradores chi aproilaiant de Germània otzidentale e meridionale, e polonizadu de àteros chi beniant de Màsòvia.
Cun sa segunda paghe de Thorn (1466), sa Prùssia fiat ischirriada in una Prùssia reale in s'uestu, provìntzia de sa Polònia, e una parte orientale chi de su 1525 diat pigare nùmene de Ducadu de Prùssia. Custu diat èssere fèudu de sa Corona de Polònia fintzas a su 1657. Cun s'unione intre Brandenburgu e Ducadu de Prùssia in su 1618 fiant pois postas is bases pro sa proclamatzione de su Rènniu de Prùssia chi diat acuntèssere in su 1701.
A fatu de diventare rènniu, sa Prùssia aiat acuitadu a si distinghere intre de is àteras potèntzias europeas, subra chi diat a tènnere influèntzia manna pro totu is de 18 e de 19 sèculos. Durante su de 18 sèculos diat tènnere mescamente rolu de importu in is affàrios de interèssiu internatzionale, ma in su de 19 sèculos, gràtzias a su cantzelleri Otto von Bismarck, diat resissire a aunire totu sa natzione tedesca in unu istadu solu, s'Impèriu tedescu, de chi diat abarrare foras isceti s'Impèriu Austriacu.
Is primas cunchistas territoriales torrant a su cungressu de Vienna in ue, a pustis de sa derrota de Napoleone Bonaparte is istados europeos binchidores aiant torradu a trassare sa mapa de su continente. Sa Prùssia bi aiat balangiadu una parte meda istèrrida de sa Germània otzidentale, chi incluiat fintzas sa regione de sa Ruhr, rica de crabone.
S'istadu fiat crèschidu meda in presse siat de pesu politicu, siat economicamente, fintzas a si faghere a primìtziu ghiadore de totu sa cunfederatzione tedesca, e de su 1871, de su costituidu Impèriu tedescu. Su rènniu de Prùssia si fiat duncas fatu mannu e potente, impertantu chi sa classe nòbile e is àteras élites suas si identificaiant comomai prus tedescos chi non prussianos.
S'acabu de sa prima gherra mundiale, in su 1918, at sinniadu sa fine de su Rènniu de Prùssia. In sa Repùblica de Weimar, sa Prùssia diat pèrdere gasi totu s'importu polìticu e legale. Cun s'acabu de sa segunda gherra mundiale in su 1945, totu sa Prùssia orientale fiat a fines iscontzada de is potèntzias binchidoras e surbida in is territòrios de Polònia e Unione Soviètica. Sende chi is bividores tedescos originales fiant bogados, s'àrea at pèrdidu identidade polìtica e geogràfica.


text:
Silanos - Su 14 de maju
est comintzadu in s’iscola de s’infàntzia Sacro Cuore de Silanos
su laboratòriu in limba sarda: Papamus a manera sana. S’operadora de su
mandamentu VI (Bortigale, Silanos e Sindia) at ammaniadu su progetu chi
pertocat s’alimentatzione, l’at presentadu a sos Dirigentes Iscolàsticos
de sos Comunes de pertinèntzia dende sa disponibilidade sua a
traballare cun sos pitzinnos minores. Sunt istados seberados sos
pitzinnos de custa fasca de edade ca est cussa prus dìliga e sunt issos
chi unu cras ant a mantènnere sa limba bia, custu est su desìgiu….. Oe
sos pitzinnos ant imparadu sas atziones de su mangianu, cussas chi si
faghent cando s’ismùrgiat, su nùmene de sos trastes impreados pro
ammaniare s’ismùrgiu, su nùmene de sos alimentos chi si màndigant e pro
ite est de importu a mandigare bene e a non brinchiare s’ismùrgiu.
Pro mèrculis chi intrat sunt istados cuntatados, pro bènnere a
iscola, giajos e giajas a manera chi sos pitzinnos intendant fintzas dae
buca de sos mannos issoro su sardu e sas esperièntzias de sos tempos
colados pro fàghere unu cunfrontu. Sa punna de su progetu est de
• Crarire e connòschere sa relata manna intre su chi si màndigat e sa salude de su corpus.
• Cumprèndere sa pressione sotziale e culturale chi esistit subra de su consumu alimentare.
• Cumprèndere comente est mudada sa manera de papare e pro ite,vantàgios e nono. Diferèntzias intre eris e oe.
• Crèschere sas connoschèntzias de sos pitzinnos subra de un’alimentatzione sana e regulare.
• Educare a unu consumu giustu e regulare de sos alimentos
• Connòschere sos nùmenes de sos màndigos.
A
segunda de sos pitzinnos, est a nàrrere de s’edade, s’ant a fàghere
atividades diferentes e sas maneras de trasmìtere sos contenutos mudant
issas puru, cun s’isetu de nde bogare profetu mannu in su benidore.


text:
Tennis
Articulu in logudoresu
Su tennis est un'isport in su cale s'oponent duos giogadores in is incontros singulares o bator in is incontros duos contra'e duos. Sos giogadores impunnant una racchitta chi in su tempus coladu aiat su bastimentu'e linna, a pustis de ligas lebias e oe de materiales polimericos. Intra de sos giogadores b'est una retza tètia chi est fata cun dd'unu bastimentu aunidu cun cordas ritzas e paris. S'aresurtadu a ue is giogadores chèrent lòmpere est su'e fèrrere una bocita non permitende a is aversarios (chi sunt postos in s'atera metade de su campus in ue si giogat) de dd'arrematzare a pustis de su primu rimbotu o chi, addobbàndela, issos acabent pro faltare.


text:
Fronte de Liberassione Natzionale Corsicanu
Articulu in nugoresu
Su Fronte de Liberassione Nassionale Corsicànu, o incurtziàu chin sa sigla FLNC (Fronte di Liberazione Naziunale Corsu in corsicanu de sùsu o Fronti di Libarazioni Naziunali Corsu in corsicànu de zòsso), est unu assòtziu militante de nassionalistas chi ghèrrat pro s'indipendèntzia de s'ìsula de Còssiga dae sa Frantza.
Istòria[modìfica | edit source]
Su FLNC fit nàschiu dae s'aunimèntu de sos grùstios Ghjustizia Paolina e Fronte Paesanu Corsu di Liberazione.
In passàu bi aìat abbolòttu e fìntzas bocchidùras tra su FLNC e atteros nassionalistas corsicànos, chi an costàu sa bìda a parìtzos gherradores e militantes. Como de custas cosas non bi nd'at prus, ca sas fatziones si an appachiàu ponèndesi de accordu e, commo, ghèrran in pare pro s'obiettivu ebbìa chi bi pùnnan, s'indipendentzia.
Su FLNC est a cùrtzu de su partìdu politicu A Cuncolta Independentista chi còllit cunsènsu tra sa populassione, tantu chi in su cunsìzu de s'isula tènet rappresentàntzia.
Ind una cunfèrentzia tènta s'ùndichi de jannàrju de su 1996 in sa bidda de Tralonca, bi fin 600 a militare in s'assòtziu.
Su gubernu frantzèsu, tèntu contu de s'obiettivu suo e de sos mèdios chi imprèan, cussìderat su FLNC unu assòtziu terrorista.
In su 2014 an decraràu de lassare sas armas; nachi su fronte si at iscontzàu pro poder lòmper a s'indipendentzia de s'isula de attera manera, in pache.


text:
Restorante
Unu restorante (dae su frantzesu: restaurant) est un’istrutura edilìtzia in ue si servint màndigos e bufaduras bariadas, a cunsumire in s’istabilimentu. Su tèrmine cuguzat una gamma basta a beru de atividades cumertziales e numerosos tipos de coghina.
A bias, sos restorantes formant parte de unu cumparis prus mannu, a s’avesu un’hotel, e in su casu naradu sos ambientes pro sa restoradura sunt cuntzìbidos pro esser impreados dae bandas de sos istranzos, peroe fitianu sunt abertos finas a crientes de foras.


text:
Scots
Articulu in nugoresu
Su scots est una limba germanica otzidentale anglo-frisona chi si chistiònat in Iscotzia, in s'Ulster e su trettu lacanàrju de sa Repubrica de Irlanda (in ube si connòschet chin su lùmen de Ulster Scots), simizante a s'inglesu ma meda a divèrsu dae su gaelicu iscotzesu. Si li nàt puru Lowland Scots pro lu contrappònner a su gaelicu, ca su gaelicu si favèddat in sas Highlands.
In s'allega vulgare si mùttit simpremènte iscotzesu, mancàri chi siat menzus a impreàre su faveddu de limba scots pro non che lu pònner a pare chin su gaelicu. Mancàri chi siat belle su matèssi de s'inglesu, tantu chi sos duos idiomas si pòden cumprènder a pare chene troppu problemas, su scots est tèntu in cussìderu che limba a banda.
S'iscotzesu tènet radìchina in sa limba germanica de sos anglos chi istàban a nord de su rìbu Humber, chin carchi influentzia benìnde dae s'inglesu modernu.


text:
(IlMinuto) – Casteddu, 30 de su mesi de totussantus – Is efetus de sa crisi económica mundiali, no est una novidadi, sighint a si fai intendi in sa Provìntzia de Casteddu: in su 2011 sa punna complessiva de su mercau de su traballu est stétia difatis negativa comenti s’annu primu cun is lissentziamentus o is acabus de is cuntratus de traballu chi ant superau a is assuntzionis de 3.229 unidadis. Est scéti unu de is datus de su “Relatu 2011: su mercau de su traballu in sa Provìntzia de Casteddu atressu de is datus SIL Sardigna”: su documentu, fatu connosci in is diris passadas, presentat sa síntesi de s’andadura de su mercau de su traballu provintziali in s’annu passau, cunfirmendi sa situatzioni mala meda filla de crisi económica. Sighi a ligi ‘Totus is númerus de sa crisi. Sa Povìntzia de Casteddu presentat su “Relatu 2011″’
(IlMinuto) – Casteddu, 30 de su mesi de totussantus – Lompit de su Colletivu de is istudiantis Antoni Gramsci su tzérriu de furriada destinau a is collegas de su Benedetto Croce e de su Mossa-Brunelleschi. Is piciocus de su Colletivu difatis, cumbidant a totus is istudiantis de su Litzeu Linguìsticu e de is Isciéntzias Umanas e is de s’Istitutu Ténnicu Comerciali e po Geometrus-Nauticu-Aeronauticu-Turismu-Sirio “a no pòniri menti a is tzircularis internas fatas connosci de is próprius dirigentis iscolasticus”. “Is documentus, iscritus in ‘burocratese’ e cun tonus ameletzosus – si ligit in d-una nota de imprenta – funt una dichiara política crara” Is giòvanus protagonistas de sa protesta in faori de s’iscola pública afirmant determinaus ca no est beru ca is istudiantis firmant a is fainas didàticas, e pretzisant ca chini no aderit a s’”autogestione” est líberu de sighiri is letzionis. Cun fortza is istudiantis afirmant de no bolli furriai is ruolus aintru de is iscolas e de no tenni nisciuna intentzioni de ndi liai s’arrespetu a is professoris, cun is calis, antzis, comenti acontessit giai in àterus istitutus, si bolit creai unu traballu mannu: “nos si boleus - pretzisant – ponni in d-unu ruolu ‘paritetico’ candu s’iscopu est fabricai, de protagonistas berus, s’iscola chi boleus”. A is Dirigentis su Colletivu Antoni Gramsci amentat ca s’artículu 4 coma 4 de su Istatuto de is Istudiantis narat: “In nisciunu casu podit essi punia, ni inderetura, ni in manera indireta, s’espressioni líbera de opinioni manifestada cun corretesa e chi no faii dannu a sa personalidadi de is àterus”, e po custu acrarant: “est netzessàriu amentai ca is santzionis no podint essi assignadas po sìisceberu líberu de pigai parti a una protesta. [...] “Impitai is santzionis comenti arma de castigamentu ponit làcanas a su sceberu líberu de is istudiantis comenti personis e tzitadinus e noxit a su printzipiu costitutzionali de su ‘pluralismo’ e de sa libertadi di espressioni”. Sighi a ligi ‘“Is istudiantis no funt sordadeddus”: in Aristanis sighit sa lota de is istudiant médius’
(IlMinuto) – Casteddu, 30 de su mesi de totussantus – Est bessiu ariseru in is sabas sardas su film nou de Peter Marcias “Naramì ita preneta apa a tenni”, prodúsiu e distribuiu de sa Pablo Arcopinto. Su sugetu e su copioni de sa faina noa de su regista sardu funt stétius iscritus de Gianni Loy. Su tema, de impignu sotziali, est su de su respetu po is grupus de pipius e de giovuneddus prus disamparaus. Sighi a ligi ‘“Naramì ita preneta apa a tenni” de ariseru in su tzínema’
(IlMinuto) – Casteddu, 30 de su mesi de totussantus – At essi su Saloni Mastino de sa Càmara de su Traballu Cgil in arruga Rockfeller in Tàtari a aghilliri a is 17.00 de oi s’atóbiu públicu e de acasàgiu po is volonteris e is sustenidoris nous de s’assótziu Emergency Tàtari, grupu ativu de su 2001 in sa tzitadi turritana e in sa provìntzia totu. S’atopu – acrarant is aprontadoris – “est destinau a totus is personis chi bolint pigai parti a is fainas de voluntariau de su grupu siat comenti simplis sustenidoris siat comenti militantis”. Unu merì innoia s’at a acrarai su “Programa Itàlia”, unu traballu nou chi previdit “poliambulatorius obertus in Palermo e Marghera po assegurai assistu sanitàriu a gratis a is furesteris, cun o chentza de permissu de tratenimentu, e a totus is chi ndi tenint abisóngiu, e duus ambulatórius mòbilis chi dongant assistu sanitàriu aundi serbit”. In s’atóbiu su grupu tataresu de Emergency at a presentai puru su programa asuba de is propostas po su territóriu . Po acrarai su progetu “Sa Sardigna po Bangui” chi s’est isboddiendi galu, imbecis ant essi proietaus filmaus e powerpoint. Sighi a ligi ‘Atopus: oi in Tàtari un’atóbiu cun Emergency’


text:
Hispaniola
Coordinatas: 19°N 71°W / 19°N 71°W
Articulu in LSC
Hispaniola (in ispagnolu: La Española; in frantzesu: Hispaniola; in taíno: Ayiti) est una ìsula caraìbica, parte de is Antillas majores. Est sa segunda ìsula prus manna de is Caràibes a fatu de Cuba, sa de 22 in su mundu e sa de 10 prus populadas.
Tenet istèrrida de 76.192 km2 e populatzione totale de unos 21,396,000, partzidos intre is duos istados de Repùblica Dominicana, chi òcupat 44.445 km2 de su territòriu isulanu, e Haiti chi nd'òcupat petzi 27.750 km2.
Hispaniola est su logu in ue fiant fundadas is primas cussòrgias europeas fundadas dae Cristolu Columbu in is viàgios de su 1492-1943.


text:
lunedì 5 maggio 2014
Utilesa de un'istandard pro iscrìere
In custas dies faghende unu giru in sa retza leghimus de gente chi est morighende morighende contra a s’istandard ortogràficu de sa regione. Non si podet pensare de nde pòdere fàghere a mancu.
Cust’artìculu de Mauro Piredda nos mustrat comente a sa fine sena un’istandard onniunu iscriet comente chistionat, ma si su sardu est unu: sa limba sarda, tando finas s’istandard devet èssere unu.
De Mauro Piredda
[…]
Si su telèfonu permitiat e permitet sa comunicatzione orale sena una presèntzia de sos interlocutores in su matessi logu, oe s’elaboradore e sos telefoneddos multimediales nos permitent de impitare una comunicatzione lestra – màssimu in sa “chat” – belle comente chi esseret faeddada, ma semper iscrita. Si detzidimus de iscrìere in sardu bidimus chi custos sunt sos mèdios chi prus de sos àteros nos lu cuntzedent, ma a su matessi tempus s’ausèntzia de una alfabetizatzione nde faghet essire a pìgiu unos cantos problemas.
Si faghimus una anàlisi de sos cuntènnidos publicados in Facebook (in ue totus o belle totus est de domìniu pùblicu) bidimus chi in medas iscrient comente faeddant. A s’ispissu s’impitant sas vocales paragògicas e duncas leghimus “a chent’annoso”, “ite b’ada”, “ite cherede”, “chie sese”, “sa feminasa”. A pustis, moende dae custas faddinas si nde podent fàghere àteras annanghende sa “s” de su plurale e duncas iscriende “sa feminasas”. Sighende in s’esèmpiu si nde bogat sa “s” de s’artìculu e duncas “sa feminasa” (cando non “saffeminasa”) e non “sas fèminas”. Medas bortas si ponet s’“h” in su verbu àere produende s’iscritura “ite b’hada”, “hapo famine”. Cun sa matessi lebiesa non si ponent unas cantas cunsonantes in sas paràulas: “su entu”, “su inu”. Non faeddemus de sa “d” eufònica”, de sas dòpias e de sos atzentos.
In pagas paràulas, si iscriet comente si faeddat. E a dae chi sos faeddos sunt unu pro cada bidda, bidimus chi internet nos mustrat unu grandu bentàlliu de solutziones orales, mancari chi iscritas. Totu custu ca no impitamus una grafia comuna. De su restu, in iscola su sardu no est galu intradu e – a dolu mannu – Facebook faghet iscola. In medas iscrient volantinos e manifestos sena critèriu, ispirados dae s’impreu de su sardu in internet. Sa cosa at sos aspetos positivos suos ca nos mustrat una gana de impitare sa limba e ca sas faddinas podent èssere analizadas e, gasi faghende, currègidas. Ma nos mustrat in antis de totu sa netzessidade de una norma iscrita. Finas pro afortigare s’oralidade, in intro e in foras de internet.
Leghe s'artìculu intreu inoghe
Iscriviti a: Commenti sul post (Atom)


text:
Norvegia
Norvegia,[1] plenius Regnum Norvegiae, Norvegice: Norge (bokmål) et Noreg (nynorsk), est civitas maxime septentrionalis in Scandinavia. Incolarum circiter 5 000 000 sunt. Finitimae nationes sunt Finnia, Suecia et Russia. Norvegia ad Unionem Europaeam non pertinet.
Index
Historia[recensere | fontem recensere]
Saeculo nono Norvegia composita ab multis parvis regnis erat. More, Harald Haarfagre Norvegiam, bello apud Hafrsfjordem, unificavit et sic primus rex Norvegiae fuit.
Vichinga aetas (ab octavo ad undecimum saeculum) unificationis et expansionis est. A Norvegiensibus coloniae in Islandia conditae sunt, in Faroe insulis, in Groenlandia et in Britannia et Hibernia.
In Hibernia, urbes Limerick et Waterford ab Norvegiae populo conditae erant, commercia cum Celtorum pagis Cork et Dublin instituerant. Ab regibus Olav Tryggvason (995–1000) et Sanct Olav (1015–1028) religio Christiana in Norvegiam translata est, cum Haakon Bonus primus rex Christianus fuisset.
In 1349, Pestis (Nigra mors) circiter unum ex duobus hominem necavit, hoc factum ad pauperitatem et ruinam duxit Norvegiam. In hoc tempore, Haarfagris familia sese exstinxit in 1387. Res publica ab unionibus inter familias Scandinaviae tenta erat, usque Norvegiae, Daniae et Sueciae monarchiam Regina Margrethe exercuit unione Kalmaris.
In 1523 Suetia sese autonomam declaravit, sed Norvegia ab Oldenburgiensis familia tenta erat usque ad 1814. In saeculo 18, dum Romantica erat aetas, hoc tempus ab nonnullis solitum est appellari "nox 400 annorum", quod tot rei publicae quaestiones Hafniae, in Dania, tractatae sunt. Praeter haec, dicendum est Norvegiae populum maiorem libertatem et minora tributa habuit quam Daniae populus, hac inopia itinerum ad Norvegiae septentrionalissimas provincias. Ad ruinam Norvegiae altera concucurrerunt sicut introductio Protestantis religionis in 1537, qua archcardinalis honorem Trondheime amissum est, sic Christiani qui ad videndum ossas santi Olavi in Nidarosin templo non plus affecierunt lucrum Norvegiensibus et in hoc modo praeter lucrum Norvegienses contactum amiserunt. Prorsus Norvegiae provinciae Båhuslen Jemtland et Herjedalen Suetiae, sicut proelium bellorum inter Daniam-Norvegiam et Suetiam, tulerunt.
Postea Dania-Norvegia ab Britannia adgredita erat, foede socius Napoleonis fuit, et in 1814 inter quos, qui bellum Napoleonicum perdiderunt, fuit et ab inopia frumentii adflicta erat. Regi Daniae-Norvegiae ad Sueticum regem Norvegiam danda erat Norvegienses cogitaverunt in hac re autoniam declarandam erat, et sic in Norvegia constitutionem archetypo Americano et Francogallico adoptata est, et Daniae rege Christiano Fredrick usum est in 1814. At Suetia exercitu Norvegiam coegit ad unionem cum Suetia, declarando familia Bernadotte dinastia Norvegiae.
In hoc tempore, in Norvegia, ascensionem romantici et nationalis rationis visa est, dum Norvegienses necessitatem esse definendi imaginem definitam Norvegiae putaverunt. In omnivus aspectis artis Norvegienses sese monstraverunt, in litterarum campo (Henrik Wergeland, Bjørnstjerne Bjørnson, eter Christen Asbjørnsen, Jørgen Moe, Henricus Ibsen) in arte (Hans Gude, Adolph Tidemand),in musica (Eduardus Grieg) et quaestus officalis linguae in illo tempore iniit usque ad creationem, in nostro tempore, duarum linguarum: Bokmål et Nynorsk (Nova lingua Norvegiae).
Primo bello mundano Norvegia neutralis fuit, et eodem modo secundum bellum mundanum iniit, sed Germania Norvegiam invasit in 1940. Socii autem se Norvegiam invadere putaverunt, ad occupandum Norvegiae utilem positionem in Atlantici litore sed Germania antea quam Socii exspectavissent invaderat Norvegiam. Norvegia cum inopia exercitus pronti ad invasionem Germaniae affecta erat, per 2 menses restitit, ad longius tempus quam alteris nationibus invasis ab Germanis, et hoc Unioni Sovieticae salutem adtulit. Bella apud Vinjesvingen et Hegram ultima praesidia Norvegiae resistentibus fuerunt, dum exercitus in septentionale parte impetum fecerunt ad Germaniae exercitum in bello apud Narvikem,usque se in deditionem dederint die 10 Iunii postea se auxilium sociorum perdiderunt postea ruinam Franciae. Rex Haakon et senatus Norvegiae in exilium Rotherhithe, apud Londinium, iverunt. Invasionis die, dux parvae factioni National-Socialisticae (Nasjonal Samlin), Vidkun Quisling, rerum potiri temptavit sed Germaniae exercitus ahnc impedivit.
Reichskommissar (Imperii legatus) Josef Terboven rerum potitus est, et Quisling sicut primo ministro governi collaboranti cum Germania. In quinque annis occupationis natsistae, Norvegienses fortem gregem resistantium condiderunt, quo Natsistos pugnaverunt. Maiore importantia fuit mercantium classis norvegiensa. In invasionis tempore Norvegia quartam classem numero navium mercantium habuit.
Geographia[recensere | fontem recensere]
Provinciae[recensere | fontem recensere]
Urbes[recensere | fontem recensere]
Montes[recensere | fontem recensere]
- Galdhøpiggen (2469 metris)
Insulae[recensere | fontem recensere]
- Insula Bouvet (in Oceano Atlantico meridionali sita)
Civilitas[recensere | fontem recensere]
In Norvegia est monarchia constitutionalis in quo res publica geritur cum auxilio parlamenti. Regis dinastia mixtum de Glucksburgis familiis est, origine de familia teodisca Schleswig-Holstein. Nunc plurima regis Haraldi V officia sunt ad representandum, sed rex autem imago unionis nationis est. Cum Constitutio anno 1814 Regi dedisset magnam potestam ad statuendum , "Rei publicae Concilium" semper exercerat pro Rege rem publicam.
Sic potestam, qua manet in Rege, est ex magna parte ficta, sed in nonnullis occasionibus sicut secundo bello mundano rex demonstravit magnam constantiam sicut cum declaravit sese ivisset si Parlamentum Germanorum rogationes acceptavisset.
Rei publicae concilium ab Primo Ministro et alteriis ministriis compositum est, de iure subditum a Rege. "Parlamentarismum" sese evolvit a 1884 et intentum est Parlamentum numquam contra " Cabinet " debet esse. Rex in Septembre omnium annorum, legatos ad Norvegiensam domus recipit, et de iure is est autem Dux Defensionis Exercitus Norvegiae et Dux Ecclesiae Norvegiae.
Eruditio[recensere | fontem recensere]
Universitates[recensere | fontem recensere]
- Universitas Bergensis, anno 1946 condita
- Universitas Osloensis, anno 1811 condita
- Universitas Tromsondensis, anno 1968 condita
- Universitas technica scientiaeque naturalis Norvegiae, anno 1996 condita
- Universitas scientiarum vitae Norvegica, anno 2005 condita
Notae[recensere | fontem recensere]
- ↑ Tuomo Pekkanen & Reijo Pitkäranta, Lexicon hodiernae Latinitatis Finno-Latino-Finnicum. Societas Litterarum Finnicarum, 2006; Ebbe Vilborg, Norstedts svensk-latinska ordbok. Andra upplagan. Norstedts akademiska förlag, Stockholm, 2009. Aliae quoque scripturae inveniuntur, sicut Norwegia et Noruegia.


text:
Ladinu
Cun ladinu si definint totu sas faeddadas romanzas traditzionales de s'àrea dolomìtica, in sas provìntzias de Bolzano, Trento e Belluno.
Sas populatziones de sas baddes ladinas ant bìvidu semper in cunditzione de bilinguismu e de plurilinguismu, seberende de impreare de borta in borta, comente limbas de cultura, su tedescu (in Alto Adige) o s'italianu (in su Trentinu e in Cadore). In Artu Àdige sunt de tipu ladinu sas faeddadas de Ortisei, Santa Cristina e Selva in Val Gardena; de San Martino, Corvara, Badia, La Valle e Marebbe in Val Badia. In Trentinu, si cunsiderat a manera crara ladina sa Val di Fassa ebbia. Pro su chi atenet a su Veneto (provìntzia de Belluno) bisòngiat de cunsiderare a parte sa positzione de sos tzentros de Livinallongo, Col di Lana, Colle Santa Lucia e Cortina d'Ampezzo.
Àteros dialetos in manera verdadera ladinos (sutavariedade cadorina) si faeddant in Danta di Cadore, San Vito di Cadore, Lozzo di Cadore, Auronzo di Cadore, San Pietro di Cadore, Borca di Cadore, Vodo di Cadore, Lorenzago di Cadore, Vigo di Cadore, Rocca Pietore e Pieve di Cadore, su cabu de logu de sos cales est venetizadu. Sa populatzione cumplessiva de sas baddes ladinas de s'Artu Àdige fiat in su 1991 de 18.412 abitantes, su 90% de sos cales aiat decraradu de apartènnere a su grupu linguìsticu ladinu. Pro su chi pertocat sa Val di Fassa, dae un'inchesta de su 1995, resurtat chi su 96,3% decrarat de cumprèndere su ladinu. Pro sa provìntzia de Belluno si podet carculare chi siat belle 30/35.000 unidades su nùmeru de sas pessones de limba mama ladina in totu su territòriu interessadu.


text:
Gallesu
Su cymraeg, o gallesu, faghet parte de su grupu brètone de sas limbas tzèlticas paris a su cornish (estintu) e a su brètone. Est faeddadu in s'ala otzidentale de sa Great Britain connota comente Galles (Cymru).
Su 20,5% de totu sa populatzione gallesa (3 milliones de pessones) connoschet sa limba de identidade istòrica de sa regione, fintzas si s'inglesu est difusu meda. B'at pagos gallesos monolìngues, mancari chi paritzos de issos nàrgiant de èssere meres prus de su gallesu chi non de s'inglesu. De su restu, su seberu de s'una o de s'àtera limba podet mudare cunforma a s'argumentu chi si tratat (fenòmenu connotu comente "code-switching"). Su nùmeru de sos chi lu faeddant in su restu de sa Great Britain no est nòdidu: si nd'agatant medas in sas tzitades inglesas prus mannas e oru·oru sas làcanas intre Galles e Inghilterra.
Nointames sa cuncurrèntzia de sa limba inglesa si fatzat a intèndere, s'agiudu a favore de sa cunservatzione de su gallesu est istadu mannu in su de XX sèculos in armonia cun s'isvilupu de organizatziones polìticas natzionalistas comente su partidu polìticu Plaid Cymru e sa Sotziedade de sa limba gallesa (Cymdeithas yr Iarth Gymraeg). Su gallesu comente prima limba est presente mescamente in sas àreas prus pagu urbanizadas de su nord e de s'ovest de su Galles, intre sas cales Gwynedd, Denbighshire, Merioneth, Anglesey (Ynys Môn), Carmarthenshire, Nord Pembrokeshire, Ceredigion, e in parte de su Glamorgan otzidentale. Curiosidade geogràfica: su gallesu lu faeddant finas in sa badde de su Chubut, una colònia gallesa in sa Patagònia Argentina.


text:
Limbas de minoria italianas
S'arbëresh est cunsideradu un'idioma "a se stante" a intro de sa famìlia de sas limbas indoeuropeas. Sos dialetos albanesos si distinghent in duas variedades mannas, su ghegu e su toscu, faeddados su primu a nord e su segundu a sud de su frùmene Shkumbni. Sa variedade tosca est sa base de s'istandard literàriu, chi s'est afirmadu petzi dae su 1945, chi est sa limba ufitziale de sa Repùblica de Albania. Grupos chi faeddaiant variedades dialetales de tipu toscu aiant cumentzadu a lòmpere in Itàlia giai dae su de XV sèculos, incoragidos dae sa polìtica de torrare a populare su logu posta in òpera dae Alfonsu I de Aragona.
Su movimentu migratòriu aiat crèschidu a pustis de s'invasione turca de s'Albania (1435) e aiat sighidu fintzas a su de XVIII sèculos pro mèdiu de s'assemidamentu tranchìllu de comunidades albanesas totu paris a gente de faeddada italoromanza. Su caràtere episòdicu e discontìnuu de sos assemidamentos ispiegat pro su prus sa partzidura territoriale chi caraterizat sa chi si narat "Arbèria", est a nàrrere totu sas comunidades istòricas albanòfonas de Itàlia. Sas comunas de faeddada albanesa sunt 43, partzidas in ses regiones de s'Itàlia meridionale: Molise, Campània, Pùllia, Basilicada, Calàbria, Sitzìlia. Est de sutalineare ca sos albanesos de Itàlia, postos in unu cuntestu prus favorevole in cunforma a cuddu de sa madrepàtria, aiant isvilupadu in sos sèculos passados una produtzione iscrita de importu, cun sa cale est cumentzada totu sa traditzione literària in limba albanesa.


text:
cintura fendi bianca uomo 2017 - PIANETACASAPADOVA.IT
come riconoscere una borsa fendi originale catalogo borse fendi prezzi 2016 borsa fendi 2 jours fendi peekaboo nera 2016 fendi peekaboo tote bag karl lagerfeld fendi baguette fendi home los angeles 2017 fendi peekaboo bag sale cintura fendi grigia fendi peekaboo replica bags borse fendi pelle 2017 fendi outlet a roma fendi outlet rome italy 2016 fendi borse scontate borse fendi jeans 2017 costo cintura fendi uomo fendi scarpe inverno 2017 sciarpa fendi uomo 2014 fendi borse a bari 2017 borsa fendi peekaboo prezzo 2017 fendi outlet rome italy fendi outlet wallet borsa baguette fendi, fendi home outlets 2016 fendi baguette auction fendi shop online baby 2016 outlet fendi online 2017 fendi outlet woodbury 2016 cintura fendi saldi 2016 fendi borse online 2017 fendi peekaboo usata 2016 riconoscere cintura fendi falsa outlet fendi vicino firenze 2017 borse fendi 2013 scarpe fendi bimbo 2017 fendi baguette price singapore outlet fendi torino borsa fendi verde outlet fendi in campania 2016 borse fendi inverno 2016 borse fendi prezzi 2017 fendi baguette kit 2017, borse fendi outlet bari outlet fendi vicino firenze 2016 cintura fendi trovaprezzi 2017 catalogo fendi borse.
fendi home page 2016 fendi peekaboo how much 2016 fendi home napoli 2016 cintura fendi uomo grigia scarpe fendi inverno fendi scarpe 2015 uomo fendi outlet rome italy 2016 portafoglio fendi donna cintura fendi beige 2017 outlet fendi milano 2016 borse fendi low cost 2017 fendi jeans 2016 fendi peekaboo grande 2017 foulard fendi shop online 2016 pochette fendi dimensioni 2017, fendi home wien fendi borse classiche prezzi 2016 fendi borse la selleria 2016 pochette fendi the mall 2016 fendi scarpe autunno fendi baguette auction borsa fendi prezzo 2016 fendi baguette replica 2017 borsa fendi interno rosso 2016 borsa fendi saldi fendi outlet usa 2017 borsa fendi 8br661 fendi outlet woodbury 2016 borsa fendi neverfull 2016 outlet fendi arredamento 2017 scarpe fendi parallele borse fendi usate roma.
- Notizie correlate:
- tracolla fendi uomo
- fendi outlet store online 2016
- borse fendi colorate
- cintura fendi piccola
- outlet fendi forli
- fendi outlet online shop 2017
- fendi scarpe uomo 2017
- fendi scarpe autunno
- fendi peekaboo au
- fendi outlet sicilia 2016
- fendi borse logo 2016
- fan di fendi home
- fendi outlet authentic 2017
- fendi baguette usa
- alexander wang style
- balenciaga rosa 2016
- bottega veneta shoes 2016
- occhiali dior coquette 2
- montre dolce gabbana homme cdiscount 2017
- borsa fendi trasparente 2016


text:
Luisu Caria est unu de sos istudentes chi faghent parte de s'Assòtziu Su Majolu. Issu comente àteros, in sos ùrtimos annos, s'est impinnadu meda pro s'amparu de sa limba sarda e pro àteras gherras in su territòriu, ponende·bi tempus e dinare. Difatis chie lu connoschet podet abarrare petzi ispantadu dae custa faina.
Est unu pitzocu chi gherrat cun totu su coro e sa matessi cosa la fiat faghende s'àteru sero in Nùgoro, cando fiat cumpartzinde volantinos contra a sa caserma chi sunt fraigande in sos terrinos de su demàniu tzìvicu. In cussu mamentu est istadu frimmadu dae sas guardias e leadu a caserma, in ue l'ant fatu ispozare de su totu in chirca de droga.
Segundu a nois custas sunt atziones fatas pro assustare sos militantes e pro fàghere a manera chi non si impinnent prus in sa luta pro s'emantzipatzione de su pòpulu sardu.
Damus totu sa solidariedade nostra a Luisu chi est unu de nois e fintzas a s'organizatzione sua.
Assòtziu de sos Istudentes Sardos - Su Majolu


text:
Nirvana
Su Nirvāṇa (sanscritu: निर्वाण, trasliterau nirvāṇa; pali: निब्बान nibbāna, cinesi: 湼槃 niepan, giaponesi: 涅槃 nehan, let. estintzioni) est unu fueddu presenti in s'Induismu, in su Giainismu, ma fundamentali meda est prus chi atru in su Buddhismu.
In s'Induismu[modìfica | edit source]
In s'Induismu su nirvāṇa indicat s'estinghidura de is disigius a susu de su mundu e sa realizatzioni de sa liberadura (mukti o moksa) de s'illusioni (maya). In sa Bhagavadgita benit definiu commenti "brahmanirvāṇa", sa studadura de su deu (ego), in su Brahman, me is Upaniṣad ddi narant turiya. De precisai est chi in s'Induismu su fueddu nirvāṇa no tenit sa propia difusioni e centralidadi ca tenit in su Buddhismu, custu fatu est gratzias a su usu mannu ca nd'aiant fatu is iscollas fundadas de su Buddha Shakyamuni.
In su Buddhismu[modìfica | edit source]
In su Buddhismu su nirvāṇa est su fini urtimu de sa vida, sistadu innui si scrufit sa liberadura de su daori (duhkha). Sa dotrina de su nirvāṇa in su Buddhismu is prus de is botas no benit definia cun fueddus positivus, ma negativus: de su momentu chi su nirvāṇa est prus inguddeni de su pentzamentu ratzionali e de su limbagiu, no est possibili afirmai su chi est ma, prus chi atru, su chi no est. Nau custu tocat precisai ca sa dotrina de su nirvāṇa pigat significaus diversus a sigundu de s'iscolla buddhista, de su periodu istoricu e de su logu innui issa est stetia esposta.
Natura de su nirvāṇa[modìfica | edit source]
Su Buddhismu creit in s' arrènascida de onnia spècia. Si su karma de sa vida est negativu sa vida podit sighiri in su sunfrimentu, si a su contrariu si at unu karma positivu sa vida sighit in s'illusioni de su praxeri.
Sigundu su Buddhismo de is Nikāya sa fini de is sunfrimentus, de is daoris e de is passionis, bellas e mabas, si podit sodighiri sceti cun su nirvāṇa. Su nirvāṇa est arranesciri a si liberai de is tres pecaus fundamentalis: sa brama, s’odiu e s’illusioni. Nirvāṇa no est su "nudda", issu descritu mai benit e chi ddu at realizau ddu indicat commenti una immensa, inimmàginàbili e impassìbili cussèntzia i est sodighiu sceti de is arhat.
Po su Buddhismu Mahāyāna su nirvāṇa de is iscollas de su Buddhismo de is Nikāya, e duncas cussu de is arhat, est unu nirvāṇa inferiori ca no currispondit a s'istadu de Buddha prenamenti illuminàu (sanscritu Samyak-sam-buddha). Est unu nirvāṇa frimmu (sans. pratisthita nirvana) a su cali su Mahāyāna oponit su nirvāṇa no frimmu (sans. apratishtita nirvana). Cussus chi sodighint su nirvāṇa de is Mahāyāna (is Buddhas prenamenti illuminàus e is aryabodhisattva) no torrant a arruiri me is atividadis samsaricas (saṃsāra) ma nimmancu in sa frimmesa de su nirvāṇa de is iscollas de su Buddhismu de is Nikāya, est a nai negant is passionis ma puru s'imperturbabilidadi de su nirvāṇa frimmu, custu assumancus fintzas a candu ddui funt esseris chi sunfrint de salvai. Po is iscollas Mahāyāna, Madhyamika e Cittamatra, no ddui est nisciuna diferèntzia a intru de saṃsāra e nirvāṇa e duncas no ddui est unu logu a foras de su costumau innui realizai sa beridadi urtima e su nirvāṇa atotu. Aici sigundu Nagarjuna: «No ddui est sa prus pitica difèrentzia a intru de saṃsāra e nirvāṇa, ni sa prus pitica difèrentzia a intru de nirvāṇa e saṃsāra». (Madhyamakakarika, XXV, 19)
In su Buddhismu su nirvāṇa est s'umiadroxu urtimu de sa pratica propia de su Dharma. Su nirvāṇa intendiu commenti "agabbadura" est espostu, praticau e realizau de is praticantis de s'Eréntzia Theravada e tali nirvāṇa benit realizau gratzias a sa realizatzioni de sa Sbuidesa de su Sei de sa persona mentris benit ignorada sa Sbuidesa de su Sei de is fenomenus; su praticanti Theravāda praticat e realizat su Nobili Caminu de Otu Partis e is Cuatru Nobilis Beridadis, de su sunfrimentu, de s'origini sua, de s'agabbadura sua e de su caminu chi potat a s'agabbadura sua e, realizendi s'ammancàntzia de su Sei de sa persona sua in unu istadu de cumpleta suspidura gratzias a su de aì dominau sa pratica de su shamata e de su vipashyana in custa realizatzioni scrufit su nirvāṇa cun arrestu: po "arrestu" in custa ocasioni s'intendit ca esistit ancòra un'arrestu giau de is cincu skanda, agregaus. Cun sa morti s'Arhat scrufit sa Liberadura de is cincu agregaus e bivvit in unu istadu no manciau o contaminau de nisciuna impuridadi depida a su Karma o a is Afrigimentus Mentalis e sa natura de custu nirvāṇa est Paxi, commenti narat su cuartu de is Cuatru Sigillus de su Buddhismu "Su nirvāṇa est Paxi".
Bibliografia[modìfica | edit source]
- Middle Beyond Extremes, Maitreya's Madhyāntavibhāga with Commenntaries by Khenpo Shenga and Ju Mipham, Dharmachakra Translation Committee Snow Lion Pubblications, 2006
- Maitreya's Distinguishing Phenomena and Pure Being with Commentary by Mipham under the guidance of Khenpo Tsültrim Gyamtso Rinpoche
- Essence of Ambrosia, A guide to Buddhist Contemplations by Taranatha, Translated by Willa Baker, Library of Tibetan Works and Archives, 2005
- Path to Buddhahood, Teachings on Gampopa's Jewel Ornament of Liberation, Ringu Tulku, Shambala Editions, Boston, 2003
- The Harmony of Emptiness and Dependent-Arising by Tsong Khapa with Commentary by Ven. Lobsang Gyatso, Library of Tibetan Works and Archives, New Delhi, 2006
- S. Collins. Nirvana a and Other Buddhist Felicities: Utopias of the Pali Imaginaire. New York, 1998.
- R. F. Gombrich. Kindness and Compassion as Means to Nirvana. Amsterdam, 1998.
- Thomas P. Kasulis. Nirvana. In Buddhism and Asian History. Pubblicato da Joseph Mitsuo Kitagawa and Mark D. Cummings, New York, 1989, pp. 395–408.
- E. Obermiller e H. S. Sobati. Nirvana in Tibetan Buddhism Delhi, 1988.
- E. J. Thomas. The Road to Nirvana: A Selection of the Buddhist Scriptures Translated from the Pali. Rutland, Vt., 1992.
- A. Tilakaratne, e University of Kelaniya. Nirvana and Ineffability: A Study of the Buddhist Theory of Reality and Language. Sri Lanka, 1993.


text:
Irochesus
Articulu in campidanesu
Is Irochesus funt connoscius fumentzas commenti su Populu de sa Dommu Longa. Funt una cunfederatzioni de cincu natzionis (tribù) de nadius americanus de su nord-est de is Istadus Unius ca a pustis de s'adesioni de is Tuscarora est diventat de sesi natzionis: is Cayuga, is Mohawk, is Oneida, is Onondaga, is Seneca e is Tuscarora.
Custus urtimus, a innantis biviant in su chi immoi est s'istadu de sa Carolina de su Nord, e in su 1722 funt stetius custrintus a si spostai faci a nord a pustis de is gherras fatas cun is colonizadoris europeus. Est po custu ca funt intraus a fai parti de sa cunfederatzioni irochesa sceti in unu sigundu tempus. Is Irochesus candu si depint nominai narant de essiri Haudenosaunee, Su populu de sa Dommu Longa.


text:
The Patricia and Phillip Frost Museum, di Miami, Florida, U.S
Salvatore Astore, Alighero Boetti, Nicola Bolla, Davide Bramante, Alessandro Bulgini, Botto E Bruno, Jessica Caroll, Francesca Ferreri, Daniele Galliano, Marco Gastini, Piero Gilardi, Paolo Grassino, Giorgio Griffa, Valentina Ruospo Guadalupi, Enrico Iuliano, Paolo Leonardo, Luigi Mainolfi, Simone Martinetto, Mario Merz, Gulio Paolini, Giuseppe Penone, Michelangelo Pistoletto, Pier Luigi Pusole, Filippo Di Sambuy, Diego Scroppo, Francesco Sena, Luigi Stoisa, Fabio Viale, Gilberto Zorio


text:
Don Giorgio Cabras; Mons. Piero Crobeddu; Mons. Minuccio Stochino; Don Giovanni Piroddi; Don Danilo Chiai; Don Piergiorgio Pisu; Don Mariano Solinas (segretario)
Don Giorgio Cabras (Vicario Generale), don Danilo Chiai (Delegato per la vita religiosa), don Luca Fadda (Vicario foraneo), don Mariano Solinas (Vicario foraneo), don Franco Serrau (Vicario foraneo), don Luigi Murgia (Vicario foraneo), Don Claudio Razafindralongo, Don Battista Mura, Don Piergiorgio Pisu, Don Giovanni Piroddi, Don Filippo Corrias, Don Roberto Corongiu, Padre Enrico Mascia.